# Canticou spirituel evit ar Missionou, retrejou, ha communion ar vugale/a-bezh

Implemini Spiritu Sancto; loquentes vobismetipsis, in Psalmis et Hymnis et Canticis spiritualibus, cantantes et psallentes in cordibus vestris Domino. Ad Eph. I. Cap. 5. ℣. 19.
Bezit leun eus ar Speret Santel, en hevelep fæçon n’ho pezo an eil gant eguile quen propos na quen antretien nemet eus ar Psalmou, an Hymou hac ar C’hanticou spirituel, pere a ganot da Zoue eus a greis ho calon.
Ni J. M. D. De Poulpiquet de Brescanvel, Escop a Guemper, goude ar rapport great deomp, a bermet d’an Autrou Lédan, hon Imprimer ha Librer e Moutroulez, reimprima ha guerza al Levr en deveus evit tiltr Canticou Spirituel, composet evit usaich ar Missionou, ha d’e gresqui demeus ar C’hanticou all approuvet gueneomp.
E Quemper, ar 7 a vis Here 1825.
† J. M. D. Escop a Guemper.
Ar C’hanticou spirituel a so bet atao en usaich, quen el lezen ancien, quen el lezen nevez. Ar Speret-Santel en deus en em servichet anezo evit annonç ar Mysteriou brassa eus hon religion, ec’his ma er remercomp en destamant goz, hac ec’his ma velomp c’hoas en Destamant nevez. Sant Paol a exorte ar Gristenien e commançamant an Ilis d’en em rejouissa e Doue, ha da gana en o assembleou hac en o entretienou Canticou spirituel. Evel-se, a bep amser, eo bet ar c’hustum gant an Tadou santel hac ar Missionerien Apostolic, da lacat ar Gristenien fidel da gana Canticou devot en o langaich prop.
Ar fin hac an intancion p’evit hini e lequear cana ar C’hanticou spirituel-mâ, eo da guenta evit banissa eus a douez ar Gristenien an discoursou fall hac ar soniou dishonest a glêver alies ganto, hac a zo qen noasus da nep o c’hleo gant plijadur couls ha da nep o c’han. D’an eil evit ma o devezo ar bopl peadra d’en em recrei hervez Doue en ho labour hac er poaniou o deveus var o c’horf ha var o speret. D’an trede evit o instrui en eur fæçon agreabl ha facil var an traou so necesser d’o silvidiguez : ha d’ar pevare, evit disqui da gana meulodiou Doue var an douar ec’his ma o c’han an Ælez hac ar re eürus ebarz en Eê. Qement-se a rea da gals a dud santel ma canent alies Canticou a zevotion en o farticulier, ec’his ma e remerquer e buez naouspet ini anezo, pa o divige ispicial ur sujet bennac a dristidiguez, evit soulagi o affliction, hac evit meuli Doue quer couls en adversite evel er brosperite.
Chetu ase p’evit deçzin e zeo composet ar C’hanticou-mâ pere, oc’hpen ma zint agreabl da gana, a ell ivez beza profitabl da nep a raï un usach mad anezo, pa na ouffet quet memes o c’hana, ha pa na raet quen nemet o lenn, evel ma ve bemnos goude coan e presanç tud an ty, pe da viana da sul ha da c’houel goude ar Servich divin. Plige gant Doue e c’hallent sicour en ûr fæçon bennac ar re ma couezint etre o daoüarn, da avanç en hent eus ar silvidiguez, ha da dremen er-vad ispicial an deizyou santel emeus ar sul hac ar goüel berzet !
Evelse bezet great.
Sonjet eo, en interest ar Vretonet, augmanti al Levr-mâ demeus eur C’hantic caer benac, pere a vanque bete vremâ.
* Selaouit gant joa,
* Va breur, va c’hoar eürus,
* Eur c’hêlou ar c’haëra,
* Quelou meurbet dudius ;
* Ar Mission santel
* Gueneoc’h oll quen desiret,
* Dre c’hraç an Éternel
* So deoc’h amâ digoret.
* Tenzoriou precius,
* Digacet eus an Eevou,
* Graçou delicius
* A ravis an eneou ;
* Induljançou plenier,
* A bep pec’het absolven,
* Hac ar pardon antier
* So e creis ho courc’hemen.
* Danvad queaz dianquet.
* A douez an dénved fidel,
* Pell a so fatiguet
* O redec enchou cruel ;
* Jesus, ar Pastor mad,
* Charmet daz veza cavet,
* Az dougo a vriad
* Etouez e vella deved.
* Gueichall ar Mab prodic
* Diouc’h e Dad mad disertet,
* Dign a druez, reuseudic
* Emeas quëar en em rentet,
* Pa na vouie mui
* Pe gostez en-em deuleur,
* Er viser, en annui
* A santas e oll valheur.
* Ah, siouas ! emeza,
* Beuzet oll en he zaëlou,
* Petr’eo dime beza
* E quement a viseriou ?
* Riou ha naon, ha sec’het,
* Dismeganç ha paourentez,
* Gant an oll rebutet.
* Me baë quer va follentez.
* Allas ! e ty va zad
* Eus cals tud dianveas,
* Guisquet ha maguet mad,
* Dijagrin, en o eaz ;
* Ha me a so amâ
* A douez an dud exilet,
* O c’hlaouri, o tua
* E mesq an anevalet.
* O va zad, va zad mad !
* Va c’halon dign a fazi ;
* Me oar oun un ingrat,
* Mæs gouscoude me barti
* D’ho pidi humblamant
* D’an daoulin, leun a zaëlou,
* D’am receo simplamant
* E niver ho mevellou.
* Ne viot qet mevel,
* O va map quez, em zy-me :
* Nan, m’ho recevo guel,
* Va mab ouc’h quent ha goude :
* Deut, m’ho priataign,
* Dalet un habit nevez ;
* Gueneoc’h ur fest a rign
* Evit ho tonediguez.
* O ! pec’heur reuseudic,
* Diouc’h ho Toue pelleat,
* C’hui eo ar mab prodic
* A dy e dad quitteat ;
* Eveltàn esclavour,
* Oc’h eus poan ha nec’hamant,
* En ur vro estranjour
* O c’heuil ho tireolamant.
* Hyrio-ta, queaz pec’heur,
* Antreit ennoc’h oc’h-unan,
* Anzavit ho malheur,
* D’ar guear distroit buan.
* Un Doue trugarezus,
* Ar guella eus an tadou,
* Ho recevo joaüs
* A nevez en e c’hraçou.
* Ar pocq douç a beoc’h
* A roi deoc’h gant carantez,
* Lit vras a rai ouzoc’h
* Ha peb laouenidiguez.
* Ar gaera guiscamant
* A lacai en ho querc’hen,
* Ha treac’h d’an diamant
* Var ho pis deoc’h ur voalen.
* Deut eta gant fizianç,
* Pec’heurien dign a druez,
* Tostait gant assuranç
* Ouz an tad a drugarez ;
* Ar pardon general
* So amâ ous ho cortos,
* Graçou cre, graçou rall,
* D’ho caç oll d’ar Barados.
* Tec’hit, viçou funest,
* Tec’hit, crimou milliguet ;
* Teac’h, pec’het dishonest,
* Luxur excumunuguet ;
* Tec’hit, dançou a zo
* Scol an diaoulou cruel,
* Ar barres-mâ vezo
* Pelloc’h un douar santel.
* Er paour, er pinvidic,
* Exempl mad, devotion,
* Purete angelic,
* Temperanç, soumission,
* Lealdet ar vrassa,
* Guir humilite, douçder,
* Eus ar bopl fidel-mâ
* C’hui vezo ar c’haracter.
* Va Zalver beniguet,
* Dre vertus ho comz divin,
* Zo aman prezeguet,
* M’ar deus nep calon indîn,
* Touchit, convertissit
* Ar c’halonou criminel,
* Chenchit-y, nevezit
* Oll e calonou santel.
* Dre verit ho maro,
* Va Jesus, var ar C’halvar,
* Pa zeui deomp oll hon tro
* Da vont divar an douar ;
* Ha d’ar benitantet,
* Ha deomp oll, bêleyen,
* Roit pers er joausdet
* Eus ho quir servicerien.
* Deut oll da glêvet ar plede
* Entre ar C’horf hac an Ene ;
* Abalamour d’ar Mission
* Eo savet an division.
* Ar c’horf ne c’houlen quet clêvet
* Comz a Vission, nac a Retret ;
* Aoun en deus na ve red quittât
* E blijadur hac e cher vad.
* Mæs an ene so morc’hedus
* Rac na vez un deiz maleurus,
* Hac a implich he oll rêson
* Evit e gaç d’ar Mission.
* An Ene.
* Deomp, va c’horf, deomp d’ar Mission,
* Da c’hounit ar remission ;
* Induljançou plenier a zo,
* Ha Confessoret a peb bro.
* Ar C’horf.
* Tao dign gant ar Missionou,
* Ne gomz qet dign a Retrejou :
* Ha te sonch did beza collet,
* Nemet er Mission e ven bet ?
* An Ene.
* Collet vezimp a dra certen.
* Ma na reomp quet pinigen ;
* Ne deus quet a remission
* Heb ober guir Gonfession.
* Ar C’horf.
* Red eo, m’er goar, e côvessaen,
* Mæs non-pas gant Missionerien ;
* Gouzout a dlees pe guel lyes
* E custumàn mont da gôves.
* An Ene.
* Ya, mont a res da gôves
* E creiz ar foul, e creiz ar pres ;
* Ha querquent m’ac’h eus côvessët,
* E coueses er memes pec’het.
* Ar C’horf.
* Côvessât a ràn pa ellàn,
* Eus ar pec’het e tivoallàn ;
* Va zeaud ne deo quet scrupulus,
* Na va c’houstians morc’hedus.
* An Ene.
* Allas ! pez $^{[sic]}$ seurt côvession,
* Hep glac’har na contricion,
* Hep propos ferm, nac examen,
* Nac ober oll ar binigen !
* Ar C’horf.
* Tra, tra, caër ec’h eus sarmon dign,
* Rac biquen n’en-em resolvign
* Da dostât ous ar Mission,
* Nac ouc’h Tadou quen dirêson.
* An Ene.
* Autrou Doue, nac ar pec’het
* Ac’heus pel-amzer zo nac’het ;
* Da biou en disclêryi-de,
* Ma na res quet d’an Tadou-ze ?
* Ar C’horf.
* Gorto, e zign da bardonna
* D’ar Folgoat, pe Santes Anna,
* Hac em bezo quer couls pardon
* Evel pa zaen d’ar Mission.
* An Ene.
* Salocras, rac er Mission,
* Goude quellies a zarmon,
* E vezo da galon touchet,
* Evel an houarn ruz squoet.
* Ar C’horf.
* Ya, mes ar Vissionerien
* A zo rust ouc’h ar bec’heurien,
* Hac a ra ober ordinal
* Ur gôvession general.
* An Ene.
* Ah ! caëra tensor, caëra chanç,
* Nætât ur veach ar goustianç,
* Rapari ar sacrilejou,
* Hac ar goal gommunionou !
* Ar C’horf.
* Mes ar voyen da bardouni,
* Ar voyen da restitui ?
* Penaos e padign-me da yun
* Marteze epad ar sizun ?
* An Ene.
* Tavit, va mignon, tavit crenn,
* Ha pa ve hir ar binigen ;
* M’ar bez ho calon guir douchet,
* Er greot hep poan ebet.
* Ar C’horf.
* Qasi c’hoant am be da zenti,
* Ha da Zoue oll en-em rei ;
* Hoguen aoun vras a meus bepret
* Rac eur binigen re galet.
* An Ene.
* Ar varn diveza, ar maro,
* Eus an ifern an tan garo
* A dle hon lacat da grena
* Mui eguet poaniou ar bed-mâ.
* Ar C’horf.
* Red eo ta mont, ha mont a rin
* D’ar Mission abars ar fin ;
* Hoguen nec’het oun pa sonjàn,
* Rac pres labour a meus bremàn.
* An Ene.
* Va Doue, hor brassa labour
* A dle beza d’en em sicour
* Da veza dibec’h deiz ha nos
* Evit gounit ar barados.
* Ar C’horf.
* Me oar er-vad an traou-se oll ;
* Mæs lezel ar madou da goll,
* Lezel an traou en abandon
* Evit ober ar Mission !
* An Ene.
* Guel eo’ve collet oll ar bed
* Eguet na ve great ur pec’het ;
* Rac, ma couezomp en ifernou,
* Pe’dalvezo deomp hor madou ?
* Ar C’horf.
* Mad, quenta Retret a vezo,
* Me bromet dit me a yêlo ;
* Ha me lacaï urz vad neuze
* Em buez, gant sicour Doue.
* An Ene.
* Ha te vezo beo neuze ?
* Ha t’ez pezo guell volonte !
* Pet den a so bet surprenet
* Gant ar maro en e bec’het !
* Ar C’horf.
* Feaz oun ; pelloc’h mui ne bledign,
* Ar virionez zo treac’h dign :
* Mignonet, pedit evidon
* Ma rign er-vad va Mission.
* Onerz eus ar sincerite
* Da gaout pardon digant Doue !
* Ur gôfession humbl, sincer.
* Zo sur ar c’hraç e peb amzer.
* Ar Roue David en doa pec’het,
* D’e repren e teu eur profet ;
* David, eleac’h en em escus,
* Sinceramant en em accus.
* Var ar plaç ar profet Nathan
* A respont dezâ quer buan :
* P’en em em ansavit, ô Roue,
* Pardoun oc’h eus digant Doue.
* Ur publican, en aviel,
* En em bresant en Templ santel ;
* Sincer ec’h ansao e bec’het,
* Hac en instant eo pardonnet.
* Humbl ec’h ansao ar map prodic
* Eo ur map ingrat, reuseudic :
* E dad o voela gant joa
* A lam quer buan d’e vriata.
* A zeou da Jesus me a vel
* Ul laër var ar groas o vervel :
* Petra ra e zilvidiguez ?
* Ansao humbl e falagriez.
* Ni zo daou laër fall, emeza,
* Dign eus ar maro ar c’hrissa ;
* C’hui so just : pa viot var ho tron,
* Autrou ; ho pet sonch ac’hanon.
* D’an ampoent e respont Jesus
* Gant ur voez douç, trugarezus :
* Hyrio, hyrio, em barados
* C’hui vezo guenén o repos.
* Ya, pa ven an den falla
* Eus ar bed ar c’hriminala,
* Var bouez coves mad, va Doue,
* C’hui bromet c’hoas graç d’am ene.
* Hoguen ma refussen côves,
* Great ve gant va silvidiguez :
* Malheur d’ar speret orgouillus
* Ne otrëe quet en em accus.
* Test mad eo ar Pharisian :
* Oc’h en em veuli e-unan,
* Eleac’h ansao humbl e bec’het,
* Coupaploc’h eo en em gavet.
* O te so terrupl, diaoul mût,
* Te so funest da gals a dud !
* O serra guinou ar pec’heur,
* Da bep den e vez e valeur !
* Art an diaoul da goll an den
* Eo da nac’h e grim, e zouguen ;
* Queit ha ma nac’heur ar pec’het,
* Allas ! ne zeus pardoun ebet.
* Ya, caër ve yun ha gouela,
* Caër pidi, cheinch, pelloc’h beilla,
* Pec’het a guzer er galoun,
* Biquen n’en devezo pardoun.
* Cant torfet ho pe coumettet,
* M’ar côvessaït, ouc’h pardounet ;
* Grit eur pec’het marvel ebquen,
* M’ar en nac’hit, pardoun biquen.
* Eus a eur remed immanquabl
* E rit eur poëson detestabl,
* Hac e creis sourcen ar vuez
* Et caffot ar maro memes.
* Ho confessor ganeoc’h tromplet
* Oc’h absolvo hep douet ebet ;
* Mæs Doue a vel found ar galoun
* A goundaono ho tromplæsoun.
* It, a lavar ar C’honfessor,
* An êe so bremâ deoc’h digor ;
* Allas ! d’an ampoent dourn Doue
* A zo o serra dôr an êe.
* P’ouc’h deut da gôves, hoc’h Æl mad
* A yoa oc’h en em laouenât ;
* Allas ! goude ho sacrilaich
* Leun eo a goler, a outraich.
* An diaoul a yoa bet nec’het
* Gant aon ne ranc-che quit tec’het ;
* Mes bremâ emâ adarre
* Loget disourci en e grê.
* Cuzet eo e creis ho caloun
* Gant ho teaud gaouyat ar poesoun,
* Ha chanchus bras eo ma choumo
* Cuzet ennâ bete’r maro.
* Ar spount en deus oc’h encrezet,
* Ar vez e deuz ho counezet ;
* Ne raïnt, eleac’h diminui,
* Nemet cresqi mui-ouc’h-mui.
* O c’hortos caout occasion
* Eur Retret, pe eur Mission,
* Da zisculya ho crim nac’het,
* C’hui a varvo en ho pec’het.
* Guir eo e rit ho count bremàn
* Da gôves tout pa viot clàn ;
* Mæs en esper beza pare,
* E nac’hot neuse adarre.
* An diaoul mût gant e ardou
* A zalc’ho serret ho qinou ;
* Ha rentet mût en ho puez,
* Siouaz ! mût e varfot ivez.
* N’eus quen remed nemet unan,
* Côves tout, côves freaz buan :
* Ar pec’het humilianta
* Côvessait-en da guenta.
* Ar poeson bras taolet er meaz,
* Chetu c’hui pare, pec’heur qeaz ;
* O pebez joa ! pebez douçder
* A santot er memes amzer !
* Bremâ evel un aër aspic
* Ho crim nac’het ho crign, ho pic ;
* Neuze e santot ur repos
* Quen douç a peoc’h ar barados.
* Oc’h Æl mad ho poa contristet,
* Queit ha ma nac’hac’h ho pec’het,
* A raï neuse gant an Ælez
* Ur fest a laouenidiguez.
* O va Doue, da ur C’honvessor
* Pebes bonheur ! pebes tenzor !
* Ho tanvad a yoa dianquet
* En deus amâ deoc’h recouret.
* Na grenit mui, pec’heur aounic,
* Hevel ouc’h tad ar mab prodic :
* Gant e joa ouzoc’h e voelo,
* Ha gant douçder ho consolo.
* Rac ar binigen e crenac’h,
* Rust ha poanius bras e c’hredac’h ;
* Mæs hyrio e velot patant
* Eo o nac’h e màn an tourmant.
* Va Doue, me zo bet abuset,
* Dissimuli nac’h va fec’het ;
* Da gôves en em resolvàn,
* Biquen mui pec’het na nac’hàn.
* Clêvit entrezoc’h pec’heurien,
* Ha desquit oll ar guir voyen
* D’en em laqat en graç Doue,
* Ha da savetei hoc’h ene.
* Evit en em lacat e stad
* Da ober ur binigen vad
* Hac ur gonfession sincer,
* Ar pemp tra-mâ so necesser.
* Da guenta oll gant dilijanç
* Examina ho coustianç,
* Evit anaout an offançou
* Oc’h eus great enep hoc’h Autrou.
* D’an eil, er galoun caout regret
* Da veza Doue offancet.
* D’an trede, en em broposi
* Na zistrôt mui d’e offanci.
* D’ar bêvare, antieramant
* Côves ho pec’het humblamant,
* Hep nac’h netra gant nep seurt mez,
* Hac o lezel peb digarez.
* Goude se ober d’ar pempet
* Quement a vezo ordrenet
* Gant ho Confessour ; er c’his-se
* En em lequeot e graç Doue.
* Mæs evit anaout ho pec’het
* Ha caout aneza guir regret,
* Ho pezet recour da Jesus,
* D’e Vam, d’oc’h Æl, d’ar Sent eürus.
* Neuze-ta, pizza ma c’hellot,
* Hep faot en em examinot
* Var an dec gourc’hemen Doue,
* Ha var re an Ilis goude.
* En em examinit ivez
* Var an œuvrou a drugarez ;
* Var ar seiz pec’het capital
* Sourcen eus ar pec’hejou all.
* Goude m’oc’h eus anavezet
* Guella ma ellit ho pec’het,
* Concevit en creis ho calon
* Ur guir gueuz ha contricion.
* Detestit hoc’h ingrateuri
* En andret Jesus Mab Mari,
* Zo bet en hoc’h andret quer mad,
* O squilla evidoc’h e c’hoad.
* Mar santit c’hoas criz ho calon,
* Grit stard oud Doue Oræson,
* Ma pligeo ganta he voucâd
* Hac e zigaç pelloc’h da vad.
* Considerit eo ar pec’het,
* Ar brassa droug a so er bet ;
* Hac e ve guell ez-veo devi
* Eguet na ve jamæs pec’hi.
* Peguement bennac ma seblant,
* Goude pec’hi marvelamant,
* E veac’h leun a vuez ato,
* E zouc’h en hoc’h ene maro.
* Chasseal a rit eus hoc’h ene
* Dre’r pec’het marvel ho Toue ;
* Jesus-Christ a zizenorit,
* Hac a nevez er c’hrucifiit.
* Rac-se, deiz ar Varn diveza,
* Jesus ho chasseo diountâ
* D’an ifern gant an dud collet
* Hac an diaoulou milliguet.
* Va Doue, me a enev ervad
* Ez-oun bet ouzoc’h un ingrat ;
* Hac em eus cals oc’h offancet,
* Daoust peguer mad ouc’h em andret.
* Ma a meus glac’har em c’haloun
* O c’hout pe guer maleürus oun
* D’ho peza, siouas, outraget,
* Va Doue, dign da veza caret.
* Protesti a ran da dec’het,
* Gant ho sicour diouz ar pec’het,
* Ha diouz an occasionou
* A zo quiriec d’am disurziou.
* O veza en em examinet
* Hac ho pec’hejou detestet,
* It gant eur guir devotion
* Da ober ho confession.
* Livirit franc ar virionez,
* Hep nac’h netra ountâ gant mez ;
* N’ho pet quet aoun d’en em accus,
* Ha na zeuit quet d’en em escus.
* Côvessait ho pec’het epquen,
* Hep lavaret drouc eus a zen ;
* N’en em zaleit quet da gonta
* Ar pez na zervich da netra.
* Disclêryit ar circonstançou
* A cheinch ar speç eus ho crimou,
* Hac ar re a zeu d’o c’hresqui,
* Ha memes d’o diminui.
* Ouc’hpenn e renquit lavaret
* Pet gueich oc’h eus great pep pec’het,
* An niver just, ma na ouzoc’h,
* Livirit mui pe vianoc’h.
* O veza gant contrition
* Great gueneoc’h ho confession,
* Echuit ho Confiteor,
* Ha selaouit ho Confessor.
* Evez bras a dleit da lacât
* Da glêvet quement avis mad
* A roï deoc’h abers hor Zalver ;
* Recevit-hi gant douçder.
* Ha m’ar caff e ve a-propos
* E profit oc’h ene gortos
* Hep rêi deoc’h c’hoas an absolven,
* Consantit gantâ hep anquen.
* Rac ma na veac’h quet disposet
* Da veza neuze absolvet,
* Er c’hontrol beo d’hoc’h absolvi,
* Ne raë nemed ho condaoni.
* Rac-se, m’ar bez deoc’h ordrenet
* Dont ur veaich all, na vanquit quet,
* Oc’h ober gant fidelite
* Quement so dleet varben neuze.
* Mar oc’h eus nicun offancet,
* Dicriet, pe disobliget,
* Grit dezàn satisfaction,
* Ha goulennit ountâ pardon.
* Mar oc’h eus un dra quemeret,
* Pe viret hep ræson ebet,
* E reot ho possubl da renta
* D’e berc’hen, ar c’henta’r guella.
* Mar douc’h dre valeur angaget,
* En occasion d’ar pec’het,
* A grenn e renquit e zerri
* Hac en em bellât diouti.
* D’ar fin, mar d’ouc’h accustumet
* Da goumetti nep seurt pec’het,
* N’en-em espernit e nep tra
* Evit dont d’en em gourija.
* Goude receo an absolven,
* Na vanquit quet d’ho pinigen :
* Hac implijit ar remejou
* Necesser ouz ho pec’hejou.
* Chetu eno ar guir fæçon
* D’ober ur guir gonfession ;
* Er guis-se en em lequeot e stad
* D’ober ur gommunion vad.
* Songit den abuset,
* Songit en eternite,
* C’hui p’ini so sujet
* D’ar pec’het, d’ar vanite ;
* Songit e rencot mervel
* Ha quittât ar bed-mâ,
* Pa zui Doue d’ho quervel
* Abarz nemeur amâ.
* Neuze gant cals a spont
* E rencot apparissa,
* Da renta piz ho cont
* D’ar Barner rigourussa :
* Ur setanç a receffot
* A vuez pe a varo,
* Hac ar stad m’en em gueffot
* Da jamæs a bado.
* Nemet ur veach epquen
* Ar Barados ne goller ;
* Eus an ifern biquen
* En em denna ne aller.
* Hoguen Barados collet,
* Chetu tout eat da goll,
* Ha barados gounezet,
* Chetu gounezet oll.
* Roet en deveus Doue
* Ar choas deoc’h en assuranç
* En eil p’en eguile
* Da ober ho temeuranç ;
* En ifern p’er Barados
* E rencot chom atao
* Da zêvi, pe da repos
* Goude souffr ar maro.
* En traou-se, ma sonchac’h,
* E tilessac’h ar viçou,
* Hac en em avissaic’h $^{[sic]}$
* Da bratica’r vertuziou.
* Eveziant veac’h da dec’het
* Diouz peb occasion
* Da goueza e nep pec’het,
* Hac en daounation.
* Gouscoude ouc’h quen dall,
* Quen itourn, quen obstinet,
* Na deus nemet traou-all
* Oc’h occupi ho speret ;
* Eleac’h songeal en affer
* Eus ho silvidiguez,
* N’oc’h eus bet en he c’hever
* Nemed lezireguez.
* Savetait hoc’h ene,
* Ha d’an Ifern renoncit ;
* Choasit abred an Ee,
* Liquit ho poan d’e c’hounit
* Dre’n œuvrou a drugarez,
* Dre an oll vertuziou,
* Ha dre ur guir garantez
* Evit Doue hon Autrou.
* Côvessait a galon
* Ho pec’hejou tremenet,
* Ha goulennit pardon
* Anezo gant guir regret ;
* Grit ar resolution
* Gant courach da drec’hi
* Ar goal inclination
* Zo ennoc’h da bec’hi.
* Reglit guell ho puez
* Hep conta pell da veva,
* Tremenit peb devez
* Evel pa ve ho tiveza ;
* Distroit oc’h affection
* Dious an traou temporel,
* Oc’h ober reflexion
* Var an traou eternel.
* Ar bed a dremeno,
* C’hui a dremeno ive,
* An Ifern a chommo
* Epad an eternite ;
* An tourmant a so ennâ
* James ne finisso,
* Mæs plijadur ar bed-mâ
* Souden a baoueso.
* Siouas ! peguer bras eo
* Follentez ar c’hrouadur
* A choas dêvi ez-veo
* Evit dister plijadur.
* Dêvi eternelamant
* Assambles gant Satan,
* Hep biquen soulajamant
* En ur guele a dan.
* Pe guer fur eo an den
* A renonç d’an æsamant
* Eus ar vuez monden,
* O choas an diæsamant,
* Evit beza da james
* Gant Doue o repos,
* Ha gant ar Zent assambles
* E joa ar Barados ?
* Ar seurt-se n’o deus quet
* A velconi o vervel,
* Dre ur fizianç vras meurbet
* Da gaout ar vuez eternel ;
* Hac en laouenidiguez
* E vez neuze cheinchet
* Quement seurt tristidiguez
* O deveus diouc’h ar bed.
* Choas a ràn, va Zalver,
* Em buez ar binigen,
* Souffr a rign gant douçder
* Pep seurt poan hivisiquen ;
* Mæs roit dign hoc’h asistanç
* Eus ho Speret-Santel
* Da drec’hi va inconstanç,
* Ma vesign deoc’h fidel.
* Renonç a ràn d’ar c’hic,
* D’ar bed ha d’an drouc-speret,
* D’ar pec’hejou lubric
* Ha d’an oll avariçdet,
* Ma c’hellign en ho presanç,
* Va Jesus, er maro
* Apparissa gant fizianç,
* Ha mond gueneoc’h d’am bro.
* Songit, pec’heur, e zeo red deoc’h mervel,
* Hac e renquot da viquen dilezel
* Gant ho puez, ho pinvidigueziou,
* Ho cloar dister, ho plijadurezou.
* Doue, Croüer ha barner eus ar bed,
* Quement den zo en deveus condaounet
* Da souffr ur veaich evid mad ar maro,
* Rac-se beillit var ben ma teui ho tro.
* A eur c’hostez ar maro so certen,
* Mæs a un all eo ive incerten ;
* N’ouzoc’h an heur nac all $^{[sic]}$ leac’h ma varfot,
* Na quen nebeut ar stad m’en em gueffot.
* Bezit fallacr quement hac a guerrot,
* Grit ho tiaoul, pec’hit quen a scuizzot ;
* Red vezo deoc’h, pa sonchot biana,
* Dirac justiç Doue en em renta.
* Tud touellet gant an traou tamporel,
* Pa dui ar poent ma vezo red mervel,
* Livirit dign pe da dra servicho
* Quement m’hoc’h eus ur goall attaich outo ?
* Usurer cris, pe seurt profit a reï
* Oc’h avariç, nac oc’h oll laëronci ?
* Quement oc’h eus destumet a gollot,
* Hac en o flaç an Ifern a gueffot.
* Lavar, den vil, a grimou goloet,
* Gant da luxur petra c’heus gounezet !
* An tan impur a zef da antraillou,
* Vezo cheinchet e tan an diaoulou.
* Mezier ifam, d’ar guin quen atteinet,
* Ma c’heus da goff da Zoue quemeret,
* Da goff vezo d’ar prénvet heritaich
* Ha da ene a Satan ar partaich.
* Plac’het divez, quer clinquet, quer fichet,
* O sonjal caout mui-a-se a c’henet :
* Cheinch a reot ho ros e drein garo,
* Hac ho mel douç e vestl meurbet c’huero.
* Ar visaich-se a veze quer goalc’het,
* Er mellezour quellies admiret
* Hac a rea ho cloar, ho plijadur,
* Ne vezo quen nemed flear, breinadur.
* Ho treid quer scânv, quer liger en dançou,
* Ha d’ho touguen da scol an diaoulou,
* En ur fos doun a vezo astennet
* Ha crignet oll gant an amprevanet.
* Sonjomp eta, ha sonjomp a zevri,
* Pebes anquen, ha pebez melcony
* En devezo en e heur divezâ
* Nep a laca e galon er bed-mâ.
* O pebez spount en deus-én o velet,
* Quen alies a bec’het coumetet,
* Hep beza great anezo pinijen,
* Ha prest ar foultr da goueza var e benn !
* Peguer mantret e zeo pa gonsider
* En deus, siouas ! collet e oll amzer !
* C’hoant en deffe caout ur moment hepquen ;
* Mæs ne vezo roet dezàn birviquen.
* Clêvit, pec’heur, terrupla gourdrousou
* A so scrivet e levr ar Proverbou,
* Enep ar re a chom bete’r maro
* En e viçou hep enebi outo.
* Lies e veaich emeus bet ho calvet,
* Eme Zoue, pa edoc’h en yec’het :
* Mæs quen dallet oac’h gant traou an douar,
* M’oc’h eus bepret great ar scouarn vouzar.
* Me ameus bet va dorn deoc’h astennet,
* Hac eus va graç ar sicour quinniguet,
* D’ho tenna er meas an danger, ma velenn
* Ezeac’h da goll, siouas ! a boues ho penn.
* Mæs n’oc’h eus quet priget distrei ouzin,
* Nac ober man eus va c’homzou divin ;
* Evit quement a meus ho reprenet,
* Nemet dispris nemeus recevet.
* Ne reac’h etat nac eus ar sarmoniou,
* Nac a nep seurt exortationou ;
* N’ho poa quen mestr nemedoc’h oc’h-unan,
* Quen Director da heul nemet Satan.
* Mæs dont a rai soudennic ar maro,
* Hac em galfot ive neuze d’ho tro ;
* Leun ho calon a drubuil hac a spount,
* O veza prest da renta dign ho count.
* P’en em gueffot a bep tu attaquet
* Gant diaoulou cruel hac arraget,
* E c’houlennot sicour diguenê-me,
* Hoguen ouzoc’h ne glêvign quet neuze.
* Quent-se d’am zro goap ac’hanoc’h a rign,
* Divar ho coust gant joa vras e c’hoarzign,
* Oc’h o quelet trist ha disesperet
* O vont da goll gant ho fals mignounet.
* Hac en zo den quer criz ha quer calet
* Na ve nepret gant quement-mâ touchet,
* Ha na zeüe quet d’en-em gonvertissa
* Var ben ma zai eus a vuez ar bed-mâ ?
* Rac-se va breur, ha c’houi va c’hoar gristen,
* An avis-mâ n’ancounac’hait biquen ;
* Imprimit-en en ho calon er vad,
* Mar oc’h eus c’hoant ho pe eur maro mad.
* Ar pez neuze a garrac’h ho pe great,
* Grit-en bremâ hep differi nep-mad,
* Rac ma n’er grit endra eus an amzer,
* Ne gueffot quen nemed an disesper.
* Plijet gueneoc’h, hon Autrou souveren,
* Rei deomp ar c’hraç da ober pinijen,
* Ma hor bezo eur maro precius,
* Evit goude beza gueneoc’h eürus.
* Tavit, o tud incredul,
* Inutil eo pledi ;
* List ho caqet ridicul,
* Ha disquit humbl cridi.
* E faç an Eê, an douar,
* Oll e vezimp barnet ;
* An Eternel en lavar,
* E c’her so un arrêt.
* Sujedet, ha Rouanez,
* Tud simpl, ha tud goüeziec,
* Tud paour, ha tud a zanvez,
* Ar Barner, ar Bêlec,
* Dirac Tribunal Jesus
* Oll ec’h apparissimp,
* Hac ur gount rigorius
* Un deiz oll a rentimp.
* Deiz terrupl, deiz a goler,
* Deiz ruz-glaou gant an tan,
* Deiz a spount hac a viser,
* A hirvoud, a vouelvan ;
* Deiz vras ar Varn general,
* Petra arzo ouzit ?
* Scrich eo memes e sonjal :
* Crenit, pec’heur, crenit.
* Ne deus teaud var an douar
* A ouffe lavaret
* An encrès, hac ar c’hlac’har
* A laquaï dre ar bed,
* Ar sinalou estlamus
* A zougo ar c’hælou
* Eus ar varn rigorius,
* Hac a zeiz an Autrou.
* Un den a berdition,
* Ur fallacr ar falla,
* Ul leon a zestruction ;
* Ur monstr ar c’hruella,
* An Antecrist en ur guer
* E furol, en arraich,
* A deuyo tri bloas anter
* Da ober e garnaich.
* Gant an diaoul possedet
* Bete mel e esquern,
* E tui gant eur fals Profet,
* Gant oll nerz an ifern,
* Da ober d’ar feiz gristen
* Ur brezel furius,
* Da gontraign ar Gristenien
* Da renonç da Jesus.
* Evel daou leon en arraich,
* Én hac e fals Profet
* E laquint oll en usaich
* Pep seurt art milliguet ;
* Ar viçou, an tourmanchou,
* An tan, ar c’hlezeyer,
* Troumplesoun, fals viraclou
* A spounto’r bed antier.
* Nebeut bras a Gristenyen
* A ouffe resista,
* Ma na deu Doue d’o zouten,
* Ha d’o difen ountâ ;
* Mæs enep an adversour
* E teui daou Brofet bras
* Abers Doue d’o zicour :
* Enoc hac Elias.
* Souden an elemanchou,
* O santout an termen
* Merquet evit vanjeançou
* Ar Barner souveren,
* En em zavo da c’hourdrous,
* Sicour ouc’h ar vanjanç,
* Ha da offr oll e courouç
* Executi’r setanç.
* Ar môr bras en e furor
* A grauzo estlamus ;
* Ar bed oll gant an trous-môr
* A dregarno spontus ;
* Ar c’hoagou fol a vrousto
* Ar c’herrec, ar reyer,
* Ouc’h al lem ne resisto
* Na torraod, na chausser.
* Savet evel menezyou
* Bete bar an ear,
* E tilamo an tarzyou
* Da lounca an douar ;
* Ar rivyerou debordet
* Evel en un diluich,
* Gant o oll dour dirollet
* A gresco an distruich
* An douar o tigueri,
* O crena bete’r fount,
* A gresco mui-ouc’h-mui
* An drubuil hac ar spount ;
* Ar c’hrea kæriou brezel
* A vezo ranverzet,
* Hac ar menezyou huel
* A vezo abymet.
* O tud queiz ! da glasq sicour
* Pelleac’h e tec’hot-hu ?
* Allas ! n’eus d’enem recour
* Moyen ebed nep-tû ;
* Mar cuzit er c’havargnou
* Varnoc’h e volcenint ;
* Mar clasquit tyes, camprou,
* Var ho queïn e quezint.
* Bete’n dezertzyou memes
* An horrol a yêlo :
* An anevalet goüez
* Er c’hoajou a yudo :
* An dud, an anevalet
* Dryfiet oll peb-unan,
* Ar bed antier alarmet,
* Er c’hri fors, er gouelvan.
* En Eê, an devaligen
* A vezo general ;
* Collet oll e sclêrigen,
* An Heaul a dui tenval ;
* Al Loar quer ruz ha goad,
* Ar stered o queza ;
* An Eou oc’h orgellat,
* O c’hourdrous oll freuza.
* Allas ! me vel o c’havanç
* An diveza termen ;
* Ne zeus mui a esperanç,
* Great oll eo gant an den ;
* Chetu digor an douar
* O vomissa flammou,
* An tan goall en e egar
* Partout en oll broyou.
* Quer buan er memes instant
* An Eê so anflamet,
* Ne deus dre ar firmamant
* Nemet tan ha luc’het :
* Tan ouc’h traon, tan en ear,
* Ar bed oll zo e tan ;
* Adie da vuez an douar,
* Mar’mic eo peb unan.
* E creis an distruich scrijus
* A ra’n tan, ar flamou,
* Chetu an drompill squiltrus
* O seni en Eou :
* Savit, savit, tud varo,
* Oll d’ar varn general,
* Deiz an Autrou so hyrio,
* Ne deus mui da c’hedal.
* D’an ampoent evel un tenn,
* An oll ressucitet :
* Quer prount hac al luc’heden
* A sa-soun so savet ;
* Ar c’horfou pur ha santel
* Zo meurbet glorius,
* Siouas ar re griminel
* Zo vil, horribl, flêryus.
* D’ar memes moment ive
* Var un trôn a c’hloar,
* Chetu leun a vajeste
* Jesus-Christ en ear ;
* Aroc an tron ec’h avanç
* Ar groas meurbet brillant,
* Varlerc’h e rejouissanç
* Un arme triomphant.
* Diouc’h-tu an oll dud salvet
* Tennet gant an Ælez
* A vesq an dud reprouvet,
* Zo placet a gostez ;
* A zeou ema’n dud fidel
* Evel dénved docil ;
* A gleiz an dud reprouvet
* Zo evel bouc’het vil.
* O Doue ! pebes ran-galon !
* Cruella disparti !
* A zaou zen, a zaou vignon,
* Bet’ en er memes ty,
* A ziou c’hoar, a zaou bried,
* Tad, mam, ha bugale,
* Unan a vezo choaset,
* Ha lezet eguile.
* Mæs me vel o tigueri
* Levr ar c’hounciançou ;
* Chetu o tisoloi
* Stad an oll galonou ;
* An den just, an den pec’heur
* Oll er stad ma emaint,
* An oll e levr ar Barneur
* A vel splem petra int.
* Ar vugale direol
* Gant o zad hac o mam,
* Zo quer sclear hac an heaul
* Guelet o buez iffam ;
* An eil pried a velo
* Disursyou e bried ;
* Pec’her ebed ne allo
* Mui cuzet e bec’het.
* Pec’heur, pec’heres lubric,
* Ma zi-de gant ar vez ?
* Chetu da vuez impudic,
* Da oll fallagries,
* Ar c’hrimou ac’heus nac’het
* Ouz da Dad Confessor,
* A vouez an oll discuillet ;
* O mez, ô disenor !
* Amâ eat oll en egar
* E crio ar pec’heur :
* Ra zigoro an douar
* D’am lounca var an heur ;
* Varnon, varnon, Meneziou,
* Bruzunit va esquern ;
* Va c’huzit, ô abymou,
* E fin fount an ifern.
* Mes dêc’hu eneou fidel,
* O pebez levenez !
* Guelet oc’h œuvrou santel,
* Var al Levr a vuez !
* Ho yunou, ho pedennou,
* Ho vertuziou cuzet
* So gant tud an oll broyou
* Patant anavezet.
* N’oac’h nemed un hypocrit,
* Un hypocrites fall ;
* Vertuz ebet na mirit
* E langaich ar bed dall ;
* Dispriset, humiliet,
* Siouas ! bet pell amzer,
* Chetu c’hui justifiet
* E faç ar bed antier.
* Selaouomp oll o parlant
* Ar Barner souveren ;
* Gant ur vouez douç, consolant,
* Un ear contant, laouen
* D’an dud salvet e lavar :
* Deut, eneou beniguet,
* Deut gane-me d’ar gloar
* Pell so deoc’h preparet.
* Em naon rei dìn da zibri,
* En sec’het da eva,
* En ho ty va repui,
* Rei dillat d’am guisca ;
* Em prison hac em c’hlénvet
* Va bisita a reac’h ;
* Great oc’h eus-en, em andret,
* D’hon nessa pa’r greac’h.
* Deut, eneou trugarezus,
* Deut oll gant an eur vad,
* Curunennou glorius
* A roï deoc’h oll va Zad ;
* Deut oll eternellamant
* Da rën gant an Ælez,
* Eürus ha triomphant,
* En e Rouantelez.
* Goude, evel un tarz-curun,
* E tro ouz an dud daonet,
* Gant ur vouez na el nicun
* Hep drifia e c’hlêvet :
* Quiit oll eus va bisach,
* Oll gant an diaoulou :
* An ifern eo ho partach,
* Da viquen d’ar flammou.
* M’emeus bet naoun ha sec’het
* Cant guech e tal ho tor ;
* Me so bet noaz prisonier,
* Estranjour, clàn, tohor ;
* Va rebuti a reac’h,
* Hep damant na truez ;
* Ho nessa pa rebutac’h,
* Em rebutac’h ive.
* D’an ampoent ur gorventen
* A flammou furius
* O destum oll a vanden,
* Gant ur c’hri estlamus,
* Ha d’an instant assambles
* Chetu-hi en ifernou,
* Corf hac ene da james,
* E creis an tourmanchou.
* O termen inconcevabl !
* James ! eternite !
* O disesper effroyabl !
* James mui a Zoue !
* Evit james er prisoun !
* Da james o lesqi !
* Mancout a venn va c’haloun,
* Va zeaud a venn sclaci.
* Mes c’hui, eneou salvet,
* O c’hui a so eürus !
* Gant ho corfou beniguet,
* Brillant ha glorius,
* Chetu c’hui e jouissanç
* A varados Doue,
* A vezo ho recompanç
* Hed an eternite.
* O Barados dudius,
* Joausdet eternel,
* C’hui vezo delicius
* D’an dud vad ha santel ;
* Da james corf hac ene,
* Hep poan ebet mui,
* Beza eürus gant Doue,
* O bonheur ! ô dudi.
* Nep en devez discouarn,
* Clêvit, selaouit mad ;
* Ho caloun a so ouarn,
* Ma na deu da voucad.
* Collet oc’h eus ho squiant,
* Ma na ra nep effet
* Guiryonezou quer touchant
* Var ho speret dallet.
* Deiz ho poan rigorius
* E viot didruez,
* Mæs bremâ, ô va Jesus !
* Ouc’h leun a drugarez ;
* O me fell dìn profita
* Eus ho truez presant,
* Evit gallout evita
* Rigor ho jujamant.
* E Sacramant an Aoter,
* En ho tabernaclou,
* Ouc’h eun oan leun a zouçder,
* Un tenzor a c’hraçou ;
* Eno me oc’h adoro
* Ar rest eus va buez ;
* Eno me a imploro
* Bremâ ho trugarez.
* D’an deiz diveza eus ar bed,
* Peguen estranch vezo clêvet
* Ar c’hlêmou eus ar re gollet,
* Goude ma vezint condaounet.
* Crial a raint a bouez-penn
* Gant glac’har vras ha gant anquen ;
* Autrou Jesus, guir Vab Doue,
* Ho pet truez ous hon ene.
* Ar Barner just a respounto,
* O sellet rust meurbet outo :
* An nôr a druez so serret ;
* Pelloc’h ne zeus pardon ebet.
* Gant va goad deoc’h, tud milliguet,
* Ar Barados am boa prenet,
* M’ar carjac’h beza bet sentet
* Ouz va lezen deoc’h annoncet.
* Me’meus bet oc’h avertisset
* Dre voyen Predicatoret,
* Er Retret hac er Mission,
* Hac e meur a occasion.
* Mæs c’hui oc’h eus-hi dispriset
* O terc’hel ato d’ar pec’het ;
* Peguer maleürus bennac oc’h,
* N’oc’h eus da damal nemed-oc’h.
* Va Jesus, Tad a drugarez,
* Roit deomp-ni ho Rouantelez ;
* P’oc’h eus evidomp oll scuillet
* Ho coad sacr, n’hon refusit quet.
* Re zivezat em suppliit,
* Ha re zivezat e vouelit ;
* An nôr a druez so serret :
* Pell diouzign, tud milliguet.
* Neuze, gant eur glac’har c’hüero,
* Ar re zaounet oll a grio :
* Adieu eta, Salver ar bed,
* Adieu d’ho coad er groas scuillet.
* Adieu, Æles, Sent, Sentezet ;
* Adieu, querent ha mignounet,
* C’hui a bign joaüs en Eevou,
* Ha ni a gouez en Ifernou.
* Mallos dit, tad ; mallos did, mam :
* C’hui so quiriec d’hor foan estlam ;
* Ra viot da viquen milliguet,
* Deffot n’oc’h eus hor c’houriget.
* Mallos did, mignon libertin,
* Te so caos eus va oll chagrin ;
* Mallos deoc’h, mæstr ha mæstreset,
* Deffot n’oc’h eus hor c’helennet.
* Mallos d’ar c’hartou, d’an dançou,
* D’ar c’hoariou, d’an nosveziou ;
* Mallos d’ar guin ha d’an dud fall,
* Zo bet occasion d’hor goall.
* Pec’her, pec’heres, ha te gleo
* Ar pez a dle padout atao ?
* Gra pinigen hep differi,
* Pe autramant divezat vezi.
* O moment a blijadur, moment a joaüstet,
* A boan grê tanveat, ha querquent tremenet ;
* O peguen quer e coustit, m’ar bezit criminel,
* Pa ranc an den ho prena dre ur boan eternel.
* Eternite a valeur ! Ennes eo an termen
* Evit beza enoüus, pa na finis biquen.
* Beza da jamæs nec’het gant pep seurt maleuriou,
* Beza da jamæs beuzet en ur môr a boanniou.
* Beza da jamæs ar priz eus a goler Doue ;
* Beza bepret adversour, siouas, d’e Vajeste,
* Beza bepret en trubuill, en spont hac en horror,
* Beza bepret en arrach, en counnar, en furor.
* Regreti evit jamæs hep obteni pardon,
* En em glêm evit jamæs hep obteni pardon,
* Atao hirvoudi, crial, ha lenva en tourmant,
* Hep jamæs caout nep sicour na nep soulajamant.
* Rancout beza da jamæs en un devalijen,
* Eleac’h ma vezo un nos a bado da viquen.
* Jamæs ne vezo guelet deiz nac heaul o para,
* Jamæs quen goulou nemet flammou an horrupla.
* Eleac’h ne gleffot jamæs nemet ar blasphêmou,
* Jamæs nemed el leou-forz, hac er yuderezou,
* Jamæs quen soun, quen music nemet ar malosiou,
* Nemet ar goal bedennou, ar foultr, ar gurunou.
* O jamæs leun a valeur, te a so anquenius !
* O jamæs leun a horrol, te so rigorius !
* O jamæs leun a voualvan $^{[sic]}$, te a so deplorabl !
* O james leun a arrach, te a so effroyabl !
* Eternite a dourmant ! Eternite a boan !
* Eternite a zisesper ! Eternite a dan !
* Hac én zo den quer calet, ha quer cris a galon !
* Na ve dre zot-te mantret gant guir gontrition,
* Mar fel dit eta, pec’heur, ha dide, pec’heres,
* Tec’het diouz ur seurt malheur, sonch enna alies,
* O pratica er bed-mâ pelloc’h ar binigen,
* Gant aoun na daes er bed-all d’e ober da viquen.
* Rac ar voyen da viret na ve red did disquen
* Ebars en punç an ifern da zêvi da viquen,
* Eo disqen enna bemdez o lacat da speret
* Da songeal en tourmanchou so eno preparet.
* Va Jesus, ni ho suppli dre ho coad precius,
* Na bermetit e couezzemp er jamæs malheürus,
* Mæs grit ma teuimp da veza en ho craç quer fidel
* Ma vezimp eürus da viquen er vuez eternel.
* P’eur, va Doue, vezo delivret
* Va ene diouz ar chadennou,
* Pere, siouas ! he dalc’h affliget
* Er c’horf-mâ gant cals a boanniou ?
* P’eur e teuìn-me-ta da zilezel
* Ur vuez leun a bep anquen,
* Evit mont d’ar vuez eternel
* D’ho quelet-hu da virviquen ?
* O buez hir, ô bues poanius,
* Am-eus er bed-mâ da dremen !
* Banissamant meurbet anquenius !
* P’eur e velìn-me da dermen ?
* P’eur ez cuelìn-me o finissa,
* O beach enouus eus va buez ?
* Allas ! ne ràn nemet languissa
* En eur stad quen leun a druez.
* Leun eo ar bed a valignite,
* Carguet eo a fallagries ;
* Ne zeus ennâ nemet vanite,
* Nemet poan ha tristidiguez.
* Siouas ! un danger perpetuel
* Zo ennâ da goll an ene,
* Hac en ur brezel continuel
* Emâ an den ebars ive.
* O ! prison trist eus va c’horf douar,
* A zalc’h va ene chadennet,
* Eleac’h ma zoun atao en glac’har,
* Atao en aon, atao geinet ;
* P’eur e vezi-de-ta discaret,
* P’e $^{[sic]}$ zigoret dre ar maro,
* Evit ma hellign mont da garet
* Ha da velet va Doue d’am bro ?
* O ! va Jesus, leun a vadelez,
* Pliget gueneoc’h clêvet ouzìn,
* Ouc’h va zenna d’ho Rouantelez,
* Evit gueneoc’h-u ma vezìn ;
* C’hui hepquen eo a ell contanti
* An oll dezir eus va c’halon,
* Ar bed mâ nemet va zourmanti
* Ne ra pelloc’h e pep fæçon.
* Ne meus ennâ quen contantamant,
* Ne meus quen satisfaction,
* Nemet o souffr peb diæsamant,
* Pep poan, ha peb affliction,
* Evit plijout deoc’h-u, va Zalver,
* Ha disquez deoc’h va c’harantez,
* Pe vervel, pe souffr da bep amzer,
* Ne meus amâ quen volontez.
* An horolach o son pa glêvàn,
* E zoun consolet bras meurbet,
* O sonjal eo ar vuez trist-màn
* Eus a guemen-se diverret,
* Hac e tosta ar moment eurus
* Ma c’hesperàn receo ar c’hraç
* Digant va Doue trugarezus
* Da vont d’e velet faç-ouz-faç.
* O Barados, demeuranç eürus
* D’an Ælez ha d’an dud fidel,
* Gant hon Redemptor carantezus,
* Hac ar Verc’hes, e vam santel !
* O pebes joa ! pebes levenez
* Eo epad an eternite,
* Beza en eur seurt compagnunez !
* Ne meus quen hast nemet da-ze.
* Gant ar c’hoant, va Doue, d’ho quelet
* En hoc’h eürusdet eternel,
* Hac an desir ma veac’h meulet,
* E varvàn e deffot mervel ;
* Va c’hassit gueneoc’h hivisiquen,
* Evit ma c’hellìn ho caret,
* Heb aon ebet da veza biquen,
* Va Doue, diouzoc’h separet.
* O va Doue, c’hui a zo mad !
* Ne ell den e ignori ;
* Pep tra er bed-mâ en e stad,
* E lavar da bep hini :
* Ha gouscoude an den divez
* Ne sonch quet en quemen-se ;
* Peguen dign eff en a druez,
* Queit a ma chom er stad-se !
* An Ee, ar môr, hac an douar ;
* Va Doue, oc’h eus crouet ;
* Evit an den, an oll en goar,
* Eo oc’h eus-u furmet.
* An den gouscoude, tra estoun !
* Eo a deu d’oc’h offansi ;
* Hac én zo monstr quen diræsoun
* Ountâ da gomparachi ?
* Va daoulagat squillit daëlou,
* C’hui, va c’halon, hirvoudit,
* O consideri dizurziou
* Ar grouadurien divrid,
* Pere a such d’o fassion,
* Goas eguet anevalet,
* O vouga moüez ar ræson
* Evel pa vent egaret.
* Ne songes quet fur, pec’her paour,
* E teues da goll da ene,
* N’eus gouscoude arc’hant nac aour
* Da repari ar c’holl-se.
* Ma songes er stad ma vevez,
* Da galon a ve rannet,
* Ha da gundui ur vuez nevez
* Souden e vez rezolvet.
* Ma songes piou a offanses,
* Te a ve digonsolabl ;
* Ha netra er bed ne gaffes
* Eveldoud quer mizerabl ;
* Lavaret a raes, me so sur,
* En zo bras va c’hrueldet,
* Da veza, buguel dinatur,
* Ouz Doue en em revoltet !
* Sell en dro did, hac e veli
* Mad-oberou da Grouer ;
* Ne ouffes quet o niveri,
* Hac ez pe c’hoant d’e ober.
* Penaus eta, va mignon quer,
* Ec’h elles-te, hep scrija,
* Outragi un Tad quen tener,
* A ra evidout pep tra ?
* Ar grouadurien hep rêson,
* Mar o deffe ar parlant,
* A c’houlenne punition,
* Enep da gomportamant.
* Consider-ta da zallentez,
* Antre ennout da-unan,
* Ha m’ec’h assur, e guiriones,
* E c’houlenfes chench buan.
* Heuill ar feiz ac’h eus recevet,
* Selaou moüez ar ræsoun ;
* Hac hep mare vezo touchet
* Ha mantret oll da galoun.
* Lavaret a ri an ifern
* Ameus mil gueich melitet $^{[sic]}$,
* Ha Doue a zeu d’am espern ;
* Red eo dìn-eta, e garet.
* Ma pe tanvead an douçder
* A so e servich Doue,
* Te lavare e peb amzer :
* E petra e songen-me ?
* Ar bed e meus, siouas ! caret,
* Ha n’emeus cavet ennâ
* Nemet poan gorf ha poan speret ;
* En anzao a ràn bremâ.
* C’hui ebquen, va Doue, so mad,
* Ha capabl d’hor c’hontanti ;
* Hep-doc’h ne gaver e peb stad
* Nemed nec’h ha melcony.
* Dirac an oll er prezegàn ,
* Dre m’ameus en approuet ;
* Ra vezo ar joa a zantàn,
* Gant peb-unan savouret.
* Mall bras eo dìn difasya,
* Ha da Zoue em renta. (bis.)
* Scòet en deus Jesus var va dor,
* O lavaret dìn-me : digor. (bis.)
* Hoguen penaos e credìn-me
* Birviquen sellet ouz an Eê ? (bis.)
* Ruzia bepret a ràn gant mez,
* Pa zellan ous va ene quæs. (bis.)
* Pa sonjàn emeus offancet
* Ar Roue adorabl eus ar bed. (bis.)
* Ra vezo va c’halon rannet,
* Rac beza quement outraget. (bis.)
* Un Doue quer bras, un Doue quer mad,
* Siouas dìn-me pec’heur ingrad ! (bis.)
* Detesti a ràn ar pec’het
* Dreist quement drouc a so er bed. (bis.)
* Va mallos a bedàn gantâ,
* Ha gant ar squeud eus anezâ. (bis.)
* Gan graç Doue e fell dìn tec’het
* Bete’r maro dious pep pec’het. (bis.)
* Renonç a ràn d’an drouc-speret,
* D’ar c’hic milliguet, ha d’ar bed. (bis.)
* Me renonç d’an occasionou
* So bet quiriec d’am pec’hejou. (bis.)
* Quitât a fell din dreist pep tra,
* Ar faotou a ràn liessa. (bis.)
* C’hui eo, Jesus, va esperanç,
* Ennoc’h ema va oll fizianç. (bis.)
* Me esper, dre ho madelez,
* E reot em andret trugarez. (bis.)
* O va Jesus, guir Vab Doue,
* Goalc’hit gant ho coad va ene. (bis.)
* Guerc’hes Vari, Alvocades
* Evit an oll pec’heurien guæs. (bis.)
* Grit, me ho suppli, va escus
* Pa zeui d’am barn ho Map Jesus. (bis.)
* Siouas dìn ! va Doue,
* E pep oad, e pep amzer
* Ouc’h offanset guenêe,
* Ha c’hui quer mad em c’hever ;
* Mæs perac oc’h offansi
* Eleac’h dont d’ho caret ?
* Pa sonjàn em ingrateri
* Eo va c’halon rannet.
* Evit ur bligeadur
* Vil, dister, ha disprisabl,
* Siouas ! dre un injur
* Quen horrubl, quen detestabl,
* Emeus plantet ar gountel
* Bete caloun va zad,
* Ha dre ur maro cruel
* Lazet va Autrou mad.
* Ah ! den barbar ma zoun,
* Penaos emeus-me gallet
* Caout biscoas ar galoun
* Da ober eur seurt torfet
* En hoc’h enep, va Doue,
* Pini hed va buez,
* Oc’h eus bet evidon-me
* Quement a drugarez ?
* Gouëlomp, va daoulagat,
* N’hon bezet mui quen armou ;
* Rac ma zoump bet quen ingrat,
* Nemet goulvan ha daëlou ;
* Ah ! pec’heurien miserabl,
* E pep leac’h meditomp
* Pe vete queit oump coupabl,
* Muntreurien Doue ma zomp.
* Perac na doum-ni quet
* Anflammet a garantez,
* Evit Crouer ar bed,
* Hon Roue, hon Tad, hor buez ?
* Evit un Doue quer charmant,
* E vemp bet quer sclacet,
* Hac evit traou an neant,
* Quen tom, ha quen hastet !
* E garet eo ar mad,
* Hac ar guir pinvidiguez,
* Ar rest ne deo ervad
* Nemet poan ha paourentez :
* Maleürus eo ar vuez
* Hep carantez Doue,
* Leun eo a dristidiguez,
* Un ifern memes ë.
* Un den a glasq Doue
* En em gaff en assuranç,
* E pep leac’h e ene
* A zo leun a esperanç,
* Ha quement poan a andur
* Epad e oll vuez,
* O vortifia an natur,
* A blich d’e garantez.
* Bremâ-ta, va Doue,
* Me ameus cals a regret,
* Ha queus bras em ene,
* Rac n’ameus quet ho caret ;
* Mæs pelloc’h emeus esper
* Gant ho craç em bezo
* Carantez en ho quever,
* A c’han bete’r maro.
* Va Doue, leun a drugarez eus ho crouadurien,
* Me so, siouas ! ar brassa eus an oll pec’herien ;
* Sellit ouzìn à druez, implijit em c’hénver
* Ho madelez infinit, ho quenta caracter.
* Ne ouffet quet niveri pet gueich ha da bet
* Oc’h eus accordet pardon eus a bep sort pec’het ;
* Pardon, pardon, effacit brema evit biquen
* Roudou satan em c’halon, caos eus va oll anken.
* Va goalc’hit, va azgoualc’hit, grit ur c’hoüez d’ho toare ;
* Ha peur netaït va ene, ma vezo adarre
* Quen agreabl dirazoc’h, eguis pa sortias
* Divar font ar vadiziant gant ur santelez vras.
* Me vel bepret va fec’het dirac va daoulagat
* Eguis ur goal anqueler ous va brezellecât :
* A boan crê e ven salvet, ma na rit, va Doue,
* Eguis miracl em andret, e profit va ene.
* C’hui zo test, c’hui zo Barner eus va oll offansou,
* Deoc’h hepquen eo refusi, pe receo va daëlou :
* Ne viot quet abeguet, cavet viot guirion,
* O rêi dìn graç ha pardon gant guir gontrition.
* C’hui a oar oun concevet e sourcen ar viçou,
* Hac e doun quent er pec’het eguet en maillurou ;
* Va mam abars va guenel, ous va c’honceo hepquen
* He deus formet assambles ur pec’her hac un den.
* Var qemense gouscoude n’en em excusàn qet,
* Me dlie oc’h anaout guirion ha just bepret :
* Gant cals a sclêrigennou ne roit quet d’ar re all,
* M’emeus en em gunduet, siouas ! e guis un dall.
* Autrou, c’hui am arrouzo gant ur spars precius.
* C’hui am goalc’ho gant ar groas soubet e goad Jesus ;
* Hac evel-se me vezo dirazoc’h, a dra sur,
* Cals guennoc’h eguet an erc’h, hac ê guen dre natur.
* Va c’halon gant ar c’hêlou a vezo consolet ;
* Eur joa vras en devezo o veza pardonet :
* Tridal a rai, ha pelloc’h e tesquo beza fur,
* Goude beza bet mantret gant mil displijadur.
* Distroit, distroit ho pisaich divar va offançou,
* Liquit-hi en ancounac’h dre oc’h induljançou ;
* Mar ho pe sonch anezo, n’ho pezet sonch nemet
* Evit ober goulyou d’ho beza effacet.
* Chenchit a gren va c’halon, rentit-en pur ha neat,
* Ma queffot ennan ato un diguemer dereat ;
* Roit din ur speret nevez a vezo eün ha crê,
* Da gass e songesonou rac enep en ho re.
* Var bep tra, me ho suppli, accordet din ar c’hraç
* Na deuot biquen d’am zeuleur eus a zirac ho faç,
* Na da lamet ar bresanç eus ho Speret-Santel
* Digant nep na hell hep-tàn ho servicha fidel.
* Oll joaüsdet ar bed-mâ so ber, dister, trompus,
* Roit din ur joa guinidic a boull calon Jesus ;
* Ha m’am pigno d’he sourcen, roit evit appui din
* Ar c’hraç a berseveranç da viret na guezin.
* Neuze me raï ur guentel dre squer ha dre bropos ;
* Me zesquo d’ar bec’herien oc’h henchou deiz ha noz ;
* Ar re muya obstinet a zui dren em grenna,
* Da squeï var boull o c’halon, d’en em gonvertissa.
* Va Doue Jesus, va Salver, va c’horf ha va speret
* Zo bemdez en un duel dangerus dìn meurbet ;
* Liquit justiç entrezo, grit ma vevint e peoc’h,
* Ha me gano mil bennos, ha mil meuleudi deoc’h.
* Nemeus na graç na faveur da gomz en ho prezanç,
* Mæs, Autrou, c’hui oc’h unan a raï va eloquanç ;
* Digorit va muzellou, desquit d’am zeaud ar stur,
* Ha nemet en oc’h enor biquen ne remu sur.
* Ma ve quistion a vadou, d’ar re ma zoun perc’hen,
* Emaint evit sacrifiç e creis ho courc’hemen ;
* Mæs neo quet eno emâ ho cuir blijadurez,
* Ny hon-unan a glasquit, ha nonpas hon danvez.
* Ar sacrifiç a guirit ne de quet un eugen,
* Mæs un ene anflammet da ober pinigen,
* Ur galon leun a c’hlac’har d’ho peza offancet,
* Ha leun a humilite a receffot bepret.
* Digorit ho madelez, digorit ho touçder
* D’hor mam santel an Ilis, hi eo ho pried quer ;
* Liquit ar feiz da gresqui, ar garantez da ren,
* Ma vevimp oll dizanger dious hon adversourien.
* Un dudi vezo neuze guelet oc’h Auteriou
* Bordet a benitantet carguet a offansou ;
* Ar bed oll, cos ha yaouanc, ous en em deuleur deoc’h,
* Da veza corf ha calon oll a-unan gueneoc’h.
* Doue en deveus hor c’hrouet
* Evit e anaout, e garet,
* E servicha mad er bed-mâ,
* Da bez’ en Eê eürus gantâ.
* Evit caout an eürusdet-se,
* A bado un eternite,
* E-zeus tri zra zo necesser,
* Ec’his ma tesq deomp hor Zalver.
* Cetu-y amâ, liquit evez,
* Feiz, Esperanç ha Carantez ;
* Ar re-mâ eo an teir vertuz
* A dle hon renta-ni eürus.
* Dre’r feiz e credomp assuret
* Quement en deus Doue proposet
* D’e Ilis santel, ha dreisi
* Deomp oll er bed-mâ da gridi.
* Chetu amâ petra zo ret
* Da gridi dre ur feiz parfet ;
* Chelaouit gant attantion,
* Hac imprimit en ho calon.
* Ne deus nemet un Doue ébquen,
* Zo a viscoas da virviquen,
* Ur speret pur hac oll barfet
* En deus a netra great ar bed.
* Ne deus netra cuzet ountâ,
* Tout e c’hene, partout emâ ;
* Guelet a ra found ar galoun,
* Rac-se, pec’heur, ho ped aoun.
* Tri ferson a so en Doue,
* Distinc an eil dioud eguile ;
* An Tad, ar Mab, ar Speret-Glan,
* Parfet, ha guir Doue peb-unan.
* Mæs p’o deus o zri gouscoude
* Just ar memes divinite,
* (Evel m’en desq ar feiz christen,)
* Ne reont nemet un Doue ebquen.
* Ar myster-mâ a so galvet
* Myster adorabl an Drindet ;
* Petra bennac n’er c’homprenit,
* E gridi parfet a renquit.
* Edoump oll, siouas ! dre’r pec’het,
* Esclavourien d’an drouc-speret,
* Doue en deus bet truez ouzomp,
* Ha roet ur Redemptor deomp.
* E Vab, evit dont d’or prena,
* Zo bet concevet er bed-mâ
* Dre vertuz ar Speret-Santel,
* Hervez comz an Eal Gabriel.
* Gant Mari e vam benniguet,
* E vam hac hy Guerc’hes bepret,
* Oue ganet en eur c’hraou dister,
* Er goan, hac er brassa miser.
* Ouspen ma zeo-ta guir Doue,
* Assambles eo guir den yve  ;
* An ano zo dezan roët
* A Jesus-Christ Salver ar bed.
* En eo en effet hor Zalver,
* Hor victim, hor pontif, hor sqüer,
* Hor pen, hor mestr, hac hon Autrou,
* Pastor, ha buez hon eneou.
* Nemet dreizâ, dirac e Dad
* N’ellomp morse beza deuet mad ;
* Epta ennomp nep santelez,
* Evidomp nep silvidiguez.
* Cunduet en deus eur vuez
* Leun a boan hac a baourentes,
* O tisquez deomp eo dre boanyou
* E rencomp antren en Eêvou.
* Evidomp oll var ar groas
* E sacrifiç en em offras ;
* Teir heur er groas e oue staguet,
* Ha bete’r maro tourmantet,
* E gorf a oue sebeliet,
* E ene diountâ separet
* A zisquennas en ifernou
* Da zilivra an eneou,
* Da ben tri dervez ma varvas,
* Leun a c’hloar e ressuscitas,
* Ha da ben daou-uguent deiz goude
* E pignas triomphant en Ee.
* Eno var un tron immortel,
* En tu deou d’e Dad eternel,
* Eo azezet, egal dezâ,
* Hac en ur memes gloar gantâ.
* Eno en deus sounch ac’hanomp,
* Hac e prepar plaçou deomp ;
* Eno hon eus dirac hon tad
* Un Doue evit hon advocad.
* Ac’hano e teui eun dervez,
* Da varn an dud hac an Ælez ;
* Neuze da zoun an trompillou
* E ressuscito ar c’horfou.
* Ar re fall a yel da jamæs
* Da lesqui e flammou grizyes ;
* Ar re vad a yel gant Jesus,
* Da veza da viquen eürus.
* D’ar Pantecost an Ebestel
* O devoue ar Speret-Santel,
* Gant pini eo asistet
* An Ilis gant Jesus fountet.
* An Ilis a so compozet
* A dud fidel, a Bastoret
* Dindan ar Pastor eternel,
* Ha dindan ar Pab e viquel.
* Ermeas anizi ne deus quet
* A voyen da veza salvet ;
* Ne ouffe biquen fazia,
* Na dre se ivez hon trompla.
* En Ilis-mâ en deus lezet
* Jesus un tenzor caër meurbet,
* Pini eo ar Sacramanchou
* A zo leun eus e veritou.
* Dreizo ar c’hraç a recevomp,
* A gonservomp hac a grescomp ;
* Ha dreizo c’hoas, mar he c’hollomp,
* A nevez flam he obtenomp.
* Bez’eus seiz Sacramant guirion :
* Badiziant, Confirmation,
* Hini an Auter, Pinigen,
* Urz, Priedelez, ha Nouen.
* Da guenta dre ar Vadiziant
* E vez an den rentet exant
* Eus ar pec’het originel,
* Great Christen, ha da Zoue buguel.
* Rei a ra’r Gonfirmation
* Nerz deomp ouz an dentation,
* Ha da choum ferm en hon lezen,
* En despet d’hon adversourien.
* Er Sacramant a Binigen
* E recever, dre’n absolven,
* Remission a bep pec’het
* Goude’r Vadiziant coumetet.
* Er Sacramant eus an Auter
* Emâ Jesus-Christ tout-antier,
* Evit mezur hon eneou ;
* Ha crisqui eno e c’hraçou,
* An Nouen a deu da lamet
* Ar restadou eus ar pec’het ;
* Crê hon rent da soufr hor poan,
* Ha da resista oud Satan.
* Ha pa vez profit hon ene,
* E ro d’or c’horf yec’het ive ;
* Rac-se p’en em santer goal glan,
* E renqueur caout recour dezàn.
* An Urz eo a ra Bêleyen
* Da celebri an Oferen,
* Ha da sicour an dud fidel
* Pa vont d’ar vuez eternel.
* Etre o daouarn sacr bemdez,
* Bêlec ha victim assambles,
* E ro Jesus er Sacrifiç
* Gloar d’e Dad, graçou d’e Ilis.
* Ar Briedelez a laca
* Daou bried christen da veva
* En union, e carantez,
* Ha da guelen mad o lignez.
* Chetu an tenzor excellant
* He deus an Ilis militant,
* Hac a fournis dezi graçou
* Evit he c’hundui d’an Eêvou.
* An Ilis a ves diviset
* E teir en eur c’horf unisset,
* Hac hanvet Ilis Militant,
* Ilis Souffrant ha Triomphant.
* En Ilis Militant emâ
* An dud fidel er vuez-mâ
* Unisset dre’r memes lezen
* Ha dre ar memes feiz christen.
* Unisset eo c’hoas he memprou
* Dre ar memes Sacramanchou,
* Ha dre’r gommunaute santel
* Eus a vadou spirituel.
* An Ilis souffrant eo ar re
* A so maro e graç Doue,
* Hac er Purgator arretet
* Da soufr ar boan dleet d’o fec’het.
* Suffrajou’n Ilis Militant
* A ell abregi o zourmant,
* Hac o delivra quent a se
* Da gaout ar guel eus a Zoue.
* Anfin, an Ilis Triomphant
* Eo ar re zo presantamant
* O jouissa hac o repos
* Er c’hloar emeus ar Barados.
* O fedennou santel en êe
* Evidomp oll dirac Doue,
* A so dre Jesus hon Autrou
* Ur sourcen eus a faveuriou.
* Va Doue, houmâ eo va c’hreden,
* Quent renonç dezi e varfen ;
* Me a gred c’hoas quement a gred
* An Ilis santel, ho pried.
* Guerc’hes, pedit ho Mab Jesus
* Da rei dìn ar c’hraç precius
* Da gridi ferm ha da heul reiz
* An oll articlou eus ar feiz.
* Me ho clêo, hac ho quel o cana ;
* Petra ganit-hu, lapoucet ?
* Gant Doue ouc’h quer brao furmet,
* Me sonch er c’hanit bremâ.
* C’hui en ho yez a zeu d’o veuli
* E peb carter, hac e peb coat ;
* Perac na zeu va mouez ingrat
* Da imita oc’h ini !
* Couraich, couraich eta lapoucet,
* Livirit ato er c’houajou
* Ha partout dre ho musicou,
* Doue ra vezo meulet.
* Turzunel chast a glêm hirvoudus
* Varlerc’h ho par, meulit Doue ;
* Muguedoc’h-u e tleffen-me
* Clêm etreze va Jesus.
* Canit-en ive rossignolet,
* Assambles, p’autramant d’ho tro,
* Ma c’hallo ouzoc’h an ecleo
* Respont : ra vezo meulet.
* En eur beuri, entrezoc’h, dénved,
* Meulit Jesus ar Pastor mad ;
* C’hui a so douç hac egarad,
* Me zo rust ha debordet.
* Peb tra oll a ra e dieguez,
* Pe a zoug ur froezen benac,
* Ha me so ur vezen ingrat
* Carguet a lesireguez.
* Boquejou caer, c’hui en un devez
* A veler savet ha maro :
* Souden ho coude me varvo,
* Ha marteze quent ivez.
* Goüaremmou, ha c’hui rivyerou,
* Meulit an Autrou souveren ;
* Allas ! pep tra oll a dremen
* Eguis ho tour dre’r prajou.
* An dour a ya varzu ar sourcen
* P’eus a hini e sortiet ;
* Ha me ive ne dìn-me quet
* Varzu va Doue biquen ?
* M’ar red ar c’haro d’ar feunteuniou
* Gant ar sec’het pa vez presset,
* Davidoc’h, va Doue, me red :
* Va soulagit em poaniou.
* Æzennic leun a frescadurez,
* Meulit an Autrou invisibl ;
* C’hui a zo sioul ha pæsibl ;
* Ha me leun a follentez.
* Môr bras c’hui pa vezit courroucet,
* A zisquez deomp dre ho couagou
* E tleomp caout aoun rac an Autrou,
* Pa hor bez en offancet.
* C’hui a zisquez deomp c’hoas e c’hrandeur,
* Curun horrubl, luc’het ha foultr,
* Pa ell, m’ar car, lacât e poultr
* Hac e ludu ar pec’heur.
* Fisianç ameus ennoc’h, va Doue,
* Bezit favorabl em andret ;
* M’ar emeus calz oc’h offanset,
* C’hui eo va zad gouscoude.
* Trist amzer zo gant glao hac avel,
* Goloet ar goabr, an êvou ;
* Tristoc’h eo calz an eneou
* Goloet a bec’het marvel.
* Eguis ma vir ar c’houabr ive
* Na bar an heaul e peb carter,
* E vir ar pec’het, va Zalver,
* Na bar ho craç em ene.
* Pa bar an heaul, e ro d’hor chorfou
* Sclêrigen hac ouspen tomder,
* An heaul a justiç hor Zalver
* A ro mui d’hon eneou.
* Al loar en noz a ra deomp guelet,
* O chasseal an devaligen ;
* Ar Verc’hes gant he sclêrigen
* A chasse noz ar pec’het.
* Me a vel ar stereden joaüs,
* A lui diouz vintin ha diouz noz ;
* P’eur e zìn-me d’ho parados
* D’ho quelet-hu, va Jesus ?
* Ra dui assambles an oll astrou,
* Hac eus an oabl an oll stered,
* Ha quement tra so dre ar bed
* D’ho meuli, ô va Autrou !
* Me am be ur joa vras ho velet
* Var quement tra so er bed-mâ
* Scrivet patant ar c’homzou-mâ :
* Doue ra vezo meulet.
* Ya, va Doue, da virviquen
* Ra viot meulet, enoret,
* Glorifiet hac adoret
* Gant an oll grouaduryen.
* Grit domp, va Doue, ni ho suppli,
* Ho caret epad hor buez,
* Ma zaïmp goude hor maro ivez
* D’ar Barados d’ho meuli.
* Selaouit, tud yaouanq,
* Va c’helennadurez,
* Oc’h oad, allas ! a ranc
* Scol ha descadurez :
* Clevit eta va c’hentel,
* Fur eo meurbet ha santel,
* Evit en honestis
* Ha gant an dud enoret,
* Ha gant ho Toue caret,
* Tremen ho yaouanqis.
* Me fell din e carrac’h
* Dreist pep tra oc’h enor,
* Ha juridic er mirrac’h
* Evel oc’h ol tenzor :
* An aour, an diamanchou,
* Ar guenet, an talanchou
* Evit an dud yaouanc
* O deus collet o enor,
* N’o deveus mui a zecor,
* N’int nemet pry ha fancq.
* Ur pez aour dislivet
* Collet e oll eclat ;
* Ur goz fleuren gouenvet
* Collet oll e c’huez-mad ;
* Un den collet e fortun
* N’eo anzavet gant nicun ;
* Disenor e oll dud ;
* Mez ar c’hanton, farç ar vro,
* Eo an den youanc a ro
* Sujet da gaout goal vrud.
* Da servicha’n Autrou
* Ferveur, fidelite ;
* D’ho tud mad-oberou,
* Respet, docilite :
* Gant ho preudeur union,
* Oc’h an oll just, leal, guirion ;
* Modesti, innoçanç,
* Ar burete dreist pep tra,
* Chetu aze petra ra
* Ho pris, ho tecoranç.
* Evit-ta pur miret
* Ho cloar, ho meuleudi,
* A gorf hac a speret,
* Laquit oc’h oll studi
* Da veva gant santelez
* Pur ha chast evel Ælez ;
* Tec’hit, tec’hit a grenn
* Diouc’h ar pec’het dishonet,
* Memes diouc’h e squeud funest,
* Evel diouc’h ar vocen.
* Cassaït an nosveziou
* Quiriec da vil pec’het,
* Hac ar beilhadegou
* A vouaset ha merc’hed ;
* Eno, siouas ! emâ scol
* An dud yaouanc direol
* Da zisqui lachete,
* Mil gomz, mil sonch dishonest,
* Mil arvez sot, ha mil gest,
* Ha mil mechancete.
* Cassaït ar c’hoariou
* D’ar sul d’abardaës,
* Hac ar joloriou
* Eus al leuriou nevez ;
* Cassaït an danç milliguet,
* Ar bal excumunuguet ;
* Liç al lubricite
* Eo an danç, ar varrezyou,
* Poeson an oll vertuziou,
* Chaffot ar burete.
* Sperejou variant,
* Canfardet abuset,
* Strinquellou disquiant,
* O plac’het divezet,
* Trimpal a rit ha bragal,
* Lamet, revolti, fringal ;
* It, it, pennou volaich,
* An ifern goude’r maro
* Gant e dourmanchou garo
* A vezo ho partaich.
* Cassaït, cassaït c’hoas
* An daremprederez
* Entre plac’h ha goas,
* Hac an discolperez ;
* Na souffrit nep liberte
* Na familiarite ;
* Dougit evel an tan
* An discoursiou impudic
* Ar jestou, poccou lubric
* Invantet gant Satan.
* Jamæs relation
* Gant goal gamaradet ;
* Na goal occasion,
* Pa veac’h cant gueich pedet,
* Na glasqit ha na souffrit ;
* Allas, siouas ! mar er grit,
* Adie ! adie deoc’h ;
* An danger nep a garo ;
* Ennâ gavo e varo,
* Ne deus netra suroc’h.
* Memes ar pardoniou
* Gueichal instituet
* Da ober pedennou
* Gant mui a barfetet,
* Da gana meulodiou,
* Da imita vertuziou
* Guir vignonet Jesus ;
* Ar pardoniou, tra eston !
* Zo brema e mil fæçon
* D’an dud yaouanc chansus.
* Allas ! ar vanite
* Ha debauch ar voutaill,
* Ar guriosite
* Da velet cant marvaill,
* Douetus pourmen ha redet
* Ober ren amourousdet,
* Heul an danç hac ar soun,
* Va Doue, piou er c’hrête ?
* Cetu petra, gouscoude,
* A gaç calz d’ar pardoun.
* O Autrou Souveren,
* A vel, a oar pep tra ;
* Piou a ouffe compren,
* Siouas ! an drouc a ra
* An disursyou-se fatal ?
* Pet goal exempl ! pet scandal !
* Pet profanation !
* Pet malheur er famillou !
* Ha pet sujet a zaëlou !
* Ha pet daonation ?
* O Tadou ha Mamou,
* Dre’r gomplesanç funest
* Da heul goal gustumou,
* E c’hastennit cabest
* Var o mouë d’ho pugale ;
* An eil rum hac eguile
* Assambles e veuzit,
* Bugale, Mamou, Tadou,
* En ifern a diadou,
* Assambles e quezit.
* Clêvit, Tadou, Mamou,
* O tremen, me ho ped,
* Ur gueric pe zaou
* A gonsecanç meurbet :
* Dalc’hit var ho pugale,
* Ha grit eün dezo bale ;
* Mam a re lez hê merc’h
* A vezo mam reuseudic ;
* Tad a re lez e vabic
* A vouelo var e lerc’h.
* Pep tra tout er bed-mâ,
* En e gondition,
* Evit e zigama,
* A ranc correction.
* Ar c’hoad a ranc ar vouc’hal,
* An ouarn ar Marichal,
* Crouadur guyalenn ;
* Et recour eo touch dezàn,
* E goll espern anezàn,
* E vuez eo quelenn.
* O ! eürus an tad
* A zuch e grouadur ;
* Va bennos d’ar vam vad
* A savo ur verc’h fur ;
* Ur mab, ur verc’h vertuzus
* A so d’o zud eurus,
* Er gozni eur voalen,
* E peb amzer o enor,
* O flijadur, o zenzor,
* En Eê o c’hurunen.
* Eus va instruction,
* O ! tud yaouanc, bremâ
* Evit conclusion,
* Clêvit mad quement-mâ :
* Ha c’hui a euteur miret
* Pur ho corf hac ho speret,
* Clêvit, clêvit eta ;
* Lacat evez, ha tec’het
* Diouc’h dangerou ar pec’het,
* Chetu’r voyen guenta.
* Taolit eus ho speret
* Pront ar goal songeson,
* Dalc’hit outi serret
* Bepret dôr ho calon ;
* Endra m’er serpant bian
* Bruzunit e benn buan.
* Allas ! oc’h invori,
* E savo en un instant
* Ar serpantic da serpant
* Evit ho tevori.
* Fragil hac izomec,
* Suppliit hon Autrou
* A so oll c’haloudec
* Da rei deoc’h sicourou ;
* Ho pezet ato memor
* Eo e zaoulagat digor
* Varnoc’h ato bep tro,
* Evel Suzanna gueichall,
* Diouc’h insultou an dud fall
* Ar sonch-se ho miro.
* M’ar pad an drouc-speret
* D’ho tenti gant arraich,
* Ho pet ive bepret
* Da gombati couraich ;
* M’ar deu’n dud, oc’h youlou
* En tu gant an diaoulou,
* Da revolti ouzoc’h,
* Var bouez ato resista,
* Pidi Doue d’hoc’h assista,
* Ar victor zo deoc’h.
* Bep mis confessait
* Gant guir gontrition ;
* Ha bep mis tostaït
* Gant guir devotion
* Ouc’h Taol sacr an Oan Doue,
* Guir sourcen ar burete,
* E souten, e decor ;
* Mes tostaït gant an assant
* Eus ur C’honfessour prudant,
* James diouc’h oc’h humor.
* Ho pet devotion
* D’ar Verc’hes glorius,
* Eus he frotection
* Ar gallout precius
* E pep amzer reclamit,
* E pep danger goulennit :
* Fidel nep a vezo
* D’he c’haret, d’he servicha,
* D’he fidi, d’he imita,
* Biquen ne berisso.
* C’hoas emeus un avis
* Abars peur finissa,
* Da rei deoc’h, yaouanqis
* Eus oc’h heur diveza
* Ar memor en ho speret
* Imprimit, dalc’hit bepret,
* Ha m’oc’h assur certen,
* An distera sotoni,
* An distera falloni
* Ne reot jamæs biquen.
* Clêvit, tud yaouanc, me ho ped,
* Perac tra e zeo diffennet
* Ne redot biquen d’an dançou,
* M’ar c’hoantaït mont d’an Eevou.
* Ar c’huec’hvet Gourc’hemen Doue,
* A zifen al lubricite ;
* Piou’an danseur, an danseures
* A bratic ervad ar furnez ?
* Piou a gounto pet songeson,
* Pet sell, pet comz, pet action
* A ra prest coll e innoçanç
* Da guement den a red d’an danç ?
* An diaoul a ya en dro
* Buanoc’h eget ar c’haro,
* Hac a c’huez crê e peb-unan
* Eus al lubricite an tan.
* Potret ha merc’het o lamet,
* Pa vent tout Sent ha Sentezet,
* An drouc-speret ne baouezo
* Tud lubric oll quen n’o rento.
* Un den fur, mar boe biscoas,
* Salomon eo, ur Roue bras,
* A ro un avis mad meurbet,
* Laquit-én doun en ho speret.
* Tec’hit crenn diouc’h un dancerez,
* Tec’hit diouc’h he c’hompagnunez,
* Anez’, emezàn, emeus aoun
* Na ve caos d’ho perdition.
* Mellezour ar baciantet,
* Job gant Doue quen eprouvet,
* A zisquez deomp dre e gomzou
* Pe guer funest eo an dançou.
* Bragal a reont gant soneurien,
* Couls ve lavaret bourrevien,
* Hoguen nebeut goude o joa,
* Chetu indi’n ifern o vouëla.
* Clêvit bremàn an Doctoret,
* An Tadou santel beniguet,
* O preseg enep an dançou
* Zo quiriec da galz pec’hejou.
* Sant Ambroas, an Doctor divin,
* A gonvertissas Augustin,
* Dre un transport a garantez,
* A expliq deoc’h ho follentez.
* Danç, m’ar fell did, te, grec iffam ;
* Mæs c’hui, emezàn, grec divlam,
* Desquit d’ho tud servich Doue,
* Non pas coll en danç o ene.
* Sant Chrisostom a lavar deomp
* Piou da vestr a guemeromp
* Pa zarempredomp an dançou,
* Songit er-vad en e gomzou.
* E creiz an danç, eme’n Doctor,
* E plant an diaoul e gador ;
* Eno e ro e guentelliou
* Da zaoni calz a eneou.
* Sant Augustin c’hoas a lavar
* E ve guell arat an douar,
* Pe neza d’ar gouëliou miret,
* Quent eguet dan dançou redet.
* Sant Ephrem zo an diveza
* A zisclêryo deomp perac tra
* Ne dal netra’n tout an dançou
* Nemet da zouguen malheuriou.
* An danç so eun dévaligen
* D’ar goaset enni a antren,
* D’ar merc’het ur berdition,
* Ha d’an oll un daonation,
* Ur fest bras eo d’an drouc-speret,
* Ur c’hlac’har vras d’an oll Ælet,
* Pere a vel o Mæstr Jesus
* Baffouet dre vil fæçoun mezus.
* Allas ! allas ! Tadou santel,
* Caër oc’h eus bet prezeg huel
* Enep an dançou milliguet,
* Bepret e zint darempredet.
* Deus, Cahtel Gollet, eus an tan,
* Var da dro chadennou Satan ;
* Deus da-unan da lavaret
* Evit an danç e zout daonet.
* Ha te, muntreres cris meurbet,
* Da Yan Badezour benniguet,
* Sorti eus a greis ar flammou
* Da gonta deomp da valheuriou.
* An danç en deus great dibenna
* Eus ar Brofetet ar brassa :
* Penn un den leun a zantelez
* A so bet pris un danserez.
* Ar guriosite da velet
* C’hoariou ar Zichimitet
* A reas da Zina, plac’h parfet,
* Beza ganto dishenoret.
* Tud arraget gant an dançou,
* Petra eo ho songesonou ?
* Pa glêvit an exemplou-mâ,
* Ha ne dleffac’h-hu quet scrija ?
* Ar memes Doue a offansit
* Ar memes setanç gortozit.
* Er bed-mâ sur, pe er bed-all,
* Punisset viot evit dançal.
* En hano Jesus ha Mari,
* Ho pet truez, me ho suppli,
* Ous oc’h eneou o deus coustet
* Da Jesus e oll c’hoad scuillet.
* E leac’h monet da ebata,
* Deut gant Madalen da voüela ;
* Deut ganti da ober caôn
* D’ho Salver en e Bassion.
* Ho taëlou ne badint quet pell ;
* He joa a vezo eternel :
* Joa ar bed-mâ ne deo netra,
* Joa ar bed-all eo ar c’haëra.
* SÆLAOUIT, Christenien,
* Ha paour ha pinvidic,
* Dreist oll, c’hui mezieuryen,
* Clêvit mad va c’hantic ;
* Oud an oll e general,
* Ouzoc’h-hu ispicial
* E comzàn, ô mezieur,
* Da zesqi deoc’h detesti
* Dreist pep drouc ar Vezventi,
* Sourcen a vil malheur.
* Tra infam, tra udur,
* Viç excumunuguet,
* Disenor an natur,
* Mezventi milliguet,
* Ne deus hano na langach
* A exprime da ravach ;
* Caos oud da vil mallos,
* Caos da vil c’holl, coll danvez,
* Coll an enor, ar vuez,
* Ha coll ar barados.
* Allas ! ia, va breur ;
* Oc’h heuill ar vezventi,
* (E doui a helleur)
* D’ar bas e zaï ho ty.
* Ho tud cos o doa danvez,
* Leve, commerç, tyeguez ;
* C’hui souden reuseudic,
* Oc’h oll danvez foranet,
* A ranco clasq ho pouet
* Evel ar mab prodic.
* Evel ur bouill-moguet
* A ya gant an avel,
* Pe sonch un den cousqet
* N’er gued qued da sevel ;
* Gant ur mezyer dememes
* E tismant e dieguez
* Qasi en ur moment ;
* Teuzi oll a ra ganta,
* Pa istimeur nebeuta
* E dy so goulloet.
* D’am zi a zaou valheur
* Ma ranquen choas unan,
* Tan gual, pe ur mezyeur,
* Me choasse qent an tan :
* An tan gual en devoro,
* Ha te, mezyeur, en debro,
* Mein, ludu, fount va zy
* Varlerc’h an tan a gaver ;
* Var da lerc’h te trezenner,
* A veac’h e choum al ly.
* Daou zevez goud’an tan
* En deus great va ruïn,
* Ha me, siouas ! paour-glan,
* Me gousco dichagrin.
* Ur mezyer endra bado
* A raï chagrin dìn ato :
* Aneval diræsoun,
* Lounca’raï va oll danvez,
* Va goal-dreti didruez,
* Ha ranna va c’haloun.
* Pebes croas, va Doue,
* Eo sord greg ur mezyeur !
* Tud qeiz, e vugale,
* C’hui so trist ho malheur !
* Caer oc’h eus poanya, espern,
* Suna’ra mel oc’h esquern,
* Gant ho coad eo ruzyet
* Ar guin a ev ar gourmant ;
* Ho sustanç antierament
* Zo gantâ devoret.
* Nebeut eo coll danvez,
* Preciussoc’h tenzor
* A golleur c’hoas ive,
* Me gomz eus an enor ;
* Allas ! m’ar douc’h ur mezyeur,
* Deus ac’hanoc’h pa gomzeur ;
* Paour quès, great eo ho trô.
* N’ouc’h nemet un divezet
* Gant peb-unan dispriset,
* Mez, fablen, c’hoars ar vrô.
* Pevez direolamant
* Etouez Christenien !
* Heaul eus ar firmamant,
* Cuzit ho sclêrigen ;
* Ouzoc’h e comzàn, merc’hed,
* Mez a meus o lavaret
* Ur vaouez mezyeres,
* Mezyeres ! ô vileni !
* Piou a gredte’ve hini,
* Ma n’er guelet bemdez ?
* Guechal-gos hon tadou,
* Tud experimantet,
* Dioud ar pronosticou,
* O deus e lavaret :
* Bez’eus tri zra, emezo,
* Da zisfiout anezo,
* Techet bras da voal fin ;
* Heaul a zavo re vintin,
* Merc’h a voezo al latin,
* Grec a garo ar guin.
* Bezit den a sqiant,
* Huel a galite ;
* O ped pep seurt talant,
* Peb seurt habilite ;
* Bezit goas, bezit maouez,
* Mar d’ouc’h mezyeur, mezyeures,
* Adieu d’oc’h hano mad ;
* Ho talanchou so collet,
* Ho sclêrijen eclipset,
* Duet oc’h oll eclat.
* Ur mad all precius,
* Ar yec’het, ar vuez,
* Dre ho tebauch mezus
* A berisso ive.
* Penaos hersel o vezvi ?
* Hirio leun bete crevi,
* Ar rest eus ar sizun
* Hep mui esqen da veva,
* Distrounquet, beac’h treïna,
* Rancout glaouri o yun.
* A bed goal accidant,
* A bed barrad clénvent,
* Continuellamant
* Dre ar guïn arruet ?
* Darn a so beuzet mezo,
* Darn en hent cavet maro,
* Sclacet gant ar riou ;
* Darn all o gouzouc torret,
* Darn gant all lamou brêvet,
* Massacret a daolyou.
* Ne de quet heb resoun
* E lavar ar Scritur,
* E za da anaoun
* Abars poent an natur
* Calz a dud unicamant
* Dre o meventi gourmant ;
* Allas ! pa ve a zir
* Pe a ziamant calet,
* Ur c’horf evelse tretet
* N’ouffe qet padout hir.
* Goude tout coll danvez
* A zo ur c’holl dister ;
* An enor, ar vuez,
* Zo traou a ver-amzer ;
* Ar c’holl bras, ô va Doue,
* Eo ar c’holl eus an ene,
* Malheur ar malheuriou ;
* Chetu gouscoude certen
* An effet, hac an termen
* Eus ar mezventiou.
* Penaos biquen-james
* En em saveteï ?
* Dre natur eo memes
* Pec’het marvel mezvi.
* Pa vec’h divlam a hent all,
* Defot ebet, na tech fall,
* Quen viç nemet mezvi ;
* Ar vezventi he-unan
* O taolo e creis an tan
* Da viquen da zevi.
* Mæs ar viç-mâ fatal,
* Ouc’hpen ma zeo pec’het,
* Zo ur viç capital
* Gant cant viç all heuliet ;
* Impiete, goal langaich,
* Laëronci, libertinaich,
* N’eus netra qen indin,
* N’eus torfet qen detestabl
* Ne deo anezan capabl
* Ur mezier dre ar guïn.
* En andret e Zoue
* Difeis, ha direspet,
* A veac’h d’e Vajeste,
* E rent dever ebet ;
* Tatineur ar mysteriou,
* Profanatour ar Sulyou
* E goff eo e Zoue,
* An davarn eo e Ilis,
* Ar guïn eo e sacrifiç,
* E beden cant sacre.
* En andret e nessa
* Leun a fallagriez,
* O prena, o verza
* E ra cant tromplerez.
* Artisan eo affronter,
* Den a bluen, faossounyer,
* Servicher ho laëro,
* Tad eo, tad cruel meurbet,
* Pried, muntreur e bried,
* Culator ho tebro.
* Brassa drouc a ouffe
* Beza great d’an nessa
* Eo daouni e ene
* Ous e scandaliza.
* O, siouas ! da bep hini
* Eo quiriec d’en em zaoni,
* Ur mezyer malheürus !
* D’e dud, d’e amezeyen,
* Consortet, tavarneuryen,
* D’an oll eo scandalus.
* C’hoas ennâ e-unan,
* En e oll sqianchou,
* Un trezenneur foran
* Ne deo nemet viçou :
* Speret revolt, orgouillus,
* Teaud fall, humor colerus,
* Penn calet, heritic ;
* Fallacr en e zezirou,
* Bavart en e ziscoursou,
* Corf ha speret lubric.
* C’hoas ma ve esperanç
* D’e velet o furat ;
* Ma teuffe temperanç
* Dezàn gant an oad :
* Hoguen ar c’hountroul, siouas !
* O cossât e teu goas ;
* Evel un den tropic,
* Dre ma c’halter da eva,
* Nemet alteri ne ra
* Mui-oc’h-mui ê itic.
* Ne de quet na hellit
* Amanti ho puez ;
* Evit cheinch ne vanquit
* Nemet a volontez ;
* Evit parea ho clénvet
* N’eus affer a guen remed
* Nemet epquen unan ;
* Trouc’hit d’an drouc e c’hrizien,
* D’ar guin renoncit agren ;
* Pare ouc’h quer buan.
* Allas ! an disparti
* A vezo sur poanyus ;
* Sur e coust coumbati
* Oud un tech vicius ;
* Mæs mar deo rust ar goumbat,
* Un dra ret eo, songit mat ;
* Eus a zaou dra unan,
* Ar Barados mar trec’hit,
* Pe an ifern mar cedit,
* Pe ar victor, pe an tan.
* Alon, alon, va breur,
* Courach d’en em recour,
* Suppliit gant ferveur
* An Autrou d’ho sicour,
* Gant feis hac humilite
* Pedit Mari Mam Doue ;
* Daou dra, pidi, tec’het ;
* Pidi fervant an Autrou,
* Tehit diouc’h dangerou ;
* Grit-en hac ouc’h salvet.
* O va Doue ! poent eo,
* Me renonç d’am malheur ;
* M’er promet deoc’h hirio
* Ne vezìn mui mezyeur.
* Va soutenit, va Zalver,
* Ma vezìn fidel d’am guer.
* Elec’h va debauchou,
* Me raï pinigen galet ;
* Me soufro naon ha sec’het :
* Sicour dìn, ô Autrou.
* ARRÊT, touer Doue,
* Tao, jarneer execrabl ;
* Respet ar Vajeste
* Eus an Autrou adorabl ;
* Sounch eo da Roue an Êeou
* E rez, siouas ! outraich
* Bemdez dre da jarneou
* Ha da leou sacrilaich.
* Un dra terrupl eo
* E teue un den badezet
* Da gomz a un Doue beo
* Dre langaich quen direspet ;
* Biquen jamæs ne gredche
* Ur payen divadez
* Gueichall trêti er c’his-se
* E idol coat memes.
* O ! sacraer ingrat,
* Perac leusquel sacreou
* Ouc’h un Doue so quer mad,
* A ro did peb seurt graçou ?
* Da vestr, da Autrou eo,
* D’a Dad carantezus ;
* Perac-ta ouc’h e ano
* Beza quer furius ?
* C’hui ro dìn, va Doue,
* Ha va buez, ha va bevanç ;
* Va c’horf ha va ene
* A dle deoc’h oll o zubstanç,
* Oll e zoun o tounesoun ;
* N’oun netra m’am lessac’h :
* Penaos-ta caout ar galon
* D’ho sacreal ha d’ho nac’h ?
* Sacreer revoltet,
* Da sacreou execrapl,
* Jarneer trelaichet,
* Da jarneou effroyabl
* Zo langach an diaoulou
* En arrach, en alter,
* Invantet en ifernou
* E creiz an disesper.
* Guir imach an ifern
* Zo e ty ur sacreer ;
* Eno respet, espern ;
* Caout evit den ne ouzer,
* Tad, ha mam, ha bugale,
* Plac’het ha mevellou,
* An eil a ro d’eguile
* A bep seurt mallozyou.
* Quenta a zesq eno
* Ur c’hrouadur miserabl,
* Eo blasphemi’n ano
* Eus e Grouer adorabl.
* N’oar na Pater nac Ave ;
* Ha gouscoude deja
* N’eus mallos, blasphem, sacre
* N’oar oll ho vomissa.
* An deiz m’e badezet
* Terri penn da grouadur
* Ma ve dit proposet,
* Ha t’er grae, tad dinatur ?
* Gouscoude n’ouffes muntri
* Nemet e gorf neuze ;
* O tesqui dezàn sacri
* E vuntres e ene.
* Dre venediction
* Ar Briadelez santel,
* Ar gonsolation
* Ac’heus da gaout ur buguel ;
* Ha bremâ, mam detestabl,
* En escumunuguez ;
* Ha mil mallos execrabpl
* Varnezâ a losquez.
* Ur c’hrouadur bian
* Goude graç e vadiziant,
* Zo templ ar Speret-Glan
* Leun a c’hraçou ravissant ;
* Ur mempr pur eo da Jesus ;
* Ha c’hui, tadou, mamou,
* En ho coler furius
* En ro d’an diaoulou.
* Ho langaich debordet
* A roffe leac’h da sonjal
* Tud fall, oc’h possedet
* Gant ar speret infernal ;
* Ret ho pe cals liezoun
* Ganta, diouc’h m’er galvit,
* Hac sancet eo ho mignoun
* Quellies er pedit.
* Me gred diouc’h ar mintin
* E rit manyer da ober
* Peden d’an Tad Divin
* O lavaret ho Pater :
* Mes ar rest an deiz goude
* Bep guer a boues ho penn
* An diaoul hac ar sacre
* Ha ne quet ho pedenn ?
* Penaos, ô va Doue !
* D’an nos en em bresanti
* Dirac ho Majeste,
* En esperanç ho pidi
* Gant un teaud en deus laosquet
* Liessoc’h a vallos
* Eguet a heur so sounet
* Eus ar mintin d’an nôs.
* Penaos, ô va Zalver !
* E cred-te biquen un den
* Tostaat oc’h an Auter
* Da Basq, d’ar Goueliou solen,
* Da receo ho corf divin
* Var un teaud sacrilaich,
* En ur guenou quen indign,
* Leun a vavardiaich ?
* Great oc’h eus, va Doue,
* Va zeaud d’o clorifia ;
* Penaos-ta goude-se
* D’ho sacreal e implija ?
* Na penaos e c’hesperren
* Goude va sacreou
* Em choassac’h da vinizien
* Oc’h ano en Eeou ?
* Penaos deiz ar maro
* Debat ouc’h an drouc-speret ?
* Den fall, a lavaro,
* Cant gueich ec’h eus va galvet.
* Dalc’het oun bet re hir amzer,
* An taol-mâ e teuàn ;
* N’ez pezo mui a garter,
* Guenêe e tui bremàn.
* Ouc’h ur veich ma pedes
* Da Dad eveus an Eeou,
* Ouc’hpen dec e c’halves
* An diaoul, an diaoulou ;
* Bemdes e nac’hes Doue,
* E pedes e vallos :
* Ha te a gredte goude
* Goulen e varados ?
* Pep seurt goall lezaniou,
* An arraich, hac an egar ;
* Pep seurt goal pedennou,
* Ra zigorche an douar......
* An ifern, daounation,
* An tanfoultr d’e zêvi....
* Oa da gonversation :
* Hyrio oll o c’havi.
* Ha te gredte, fallacr,
* Bremà invoqui Jesus ?
* Na pidi e Vam sacr
* Ar Verc’hes trugarezus ?
* Bemdez c’houlou hep respet
* O anyou venerapl
* Ac’heus tretet, profanet
* Evel traou disprisapl.
* Bep guer en da c’hinou
* Ezedo ar feiz gristen,
* Mes en da oberou
* N’oud bet nemet ur payen ;
* Ha toui ha parjuri
* Quasi bep guer bemdez
* Hac a farç, hac a zevri,
* Chetu da oll vuez.
* O ! rebechou c’huero,
* Mæs, siouas ! re veritet,
* En heur eus ar maro
* C’hui vezo trist da glêvet ?
* O touer ha toueres,
* Soungit, soungit amâ
* Ha c’hui a ve hep encres
* Ma vent great deoc’h bremâ.
* Songit eo arruet
* An heur eus ho tremenvan ;
* Chêtu c’hui accuset
* A vil jarne gant Satan,
* En ho creiz ho coustianç
* O rebeich deoc’h ive ;
* Pe seurt e ve ho setanç
* Ma varfac’h er stad-se ?
* E quement-mâ soungit
* A barfete, toueryen ;
* Bezit fur, ha chenchit,
* Ha grit ur guir binigen ;
* Ar c’homzou-se detestabl
* A rit faë varnezo ;
* Ho rento tud mizerapl ;
* Crenit, crenit razo.
* Var ho poan quemeret,
* Toueryen, e pretantit
* Escusi ho pec’het ;
* Allas ! lourd en em droumplit ;
* Countrol da ziminui
* Maliç pec’hejou’n dud,
* E c’hresqui mui-ouc’h-mui
* A ra’r goall habitud.
* Fallout a ra deoc’h c’hoas
* Caout escus en ho coler ;
* Mæs ho jarneou zo goaz
* Pa jarneit dre ituper ;
* Ho coler zo ur pec’het,
* Pec’het all ho jarne ;
* Doubl eo-ta ar c’hrevusdet,
* Hac ar pec’het neuze.
* Ma sounche deoc’h e veac’h
* Escuset dre exemplou
* An dud all a gleffac’h
* Sujet d’ar memes comzou,
* Allas ! null eo oc’h escus :
* Exemplou an dud fall
* Biscoas n’o doe ar vertuz
* Da escusi den all.
* Ur circonstanç nevez
* Da beur gresqi ar pec’het,
* E zeo memes hounnez
* Ar goel exempl zo roet.
* Goal exempl en ur c’harter,
* Ouc’h e guntunui
* A ra hed an oll amzer
* D’ar viç perpetui.
* Da zouten oc’h escus,
* Martese e pretantit
* Ne de quet quer grevus
* Al langaich a livirit ;
* Abaoue peur, va Doue,
* Eo eta permettet
* Blasphemi ho Majeste
* E doare tud daonet ?
* Me gret e lavarrot
* E jarneit hep e sonjeal ;
* Pe c’hoas ec’h ajoutot
* Ne sonjit nemet farçal :
* Ne dleit-hu quet a zevri
* Sonjal en ho comzou !
* Ha c’hui falfe deoc’h c’hoari
* Divar goust an Autrou ?
* Facil, un escus all
* Eo nemet estropia
* Ne rit ho comzou fall
* Dre an anter peurvuya ;
* Mæs pa zint en o antier
* Termenyou direspet,
* Perac eus a anter-guer
* D’ho Toue o lavaret ?
* Diouc’h oc’h esperianç
* Barnit a c’hui ve countant
* Ma teue en ho presanç
* Ur re benac insolant
* Dre dreus-goumz d’ho maltreti,
* Pe dre langaichou cûs ;
* C’hui ouffe e suporti,
* Na caout mad e escus ?
* Oc’h an traou ho ties,
* Eme c’hui, e jarneit ;
* An Autrou Doue jamæs
* Offansi na bretantit.
* Hoguen, m’er goulen ouzoc’h,
* Ha ræsounabl e ve,
* Pa raï traou all poan deoc’h,
* Mont d’attaqui Doue ?
* Hoguen e drouc ebet,
* C’hoas, eme c’hui, ne songit ;
* Ha rac-se n’ouffet quet
* Blam ar pez a livirit ;
* Mæs, ho comzou seulamant,
* Hep goal intantion,
* N’int-hi quet comzou choquant,
* Dign a bunition ?
* Teir gueich en un nosvez
* Gueichall Pêr a jarneas ;
* Ar rest eus e vuez
* D’e dri jarne e voelas :
* Penaos-ta cridi goude,
* Jarneer revoltet,
* E cant ha cant mil jarne
* Ne ve pec’het ebet ?
* Inutil bras eo
* Clasq excussou davantaich ;
* Den sur ne approuvo
* Ho jarneou, ho qüal langaich.
* N’eus mui nemet ur voyen
* Evit beza divlam :
* Cheinch hac ober pinigen
* Eus ho langaich iffam.
* O va zeaud, gouez er vad
* Oud crouet gant va Doue
* Evit trugarecât
* Ha meuli e Vajeste ;
* Evit goulen e c’hraçou
* Amâ var an douar,
* Ha cana meulodiou
* Da jamæs er c’hloar.
* Music melodius
* A gan ar Sent er joa ;
* Va langaich outrajus
* Am rent indign d’ho cana :
* Mæs a hiryo m’er promet,
* Biquen mui, va Doue,
* Eus va fen ne vez clêvet
* Na mallos, na jarne.
* Ælez an Eê, deut d’an douar,
* Disquennit var Menez Calvar,
* Da ober caoun d’hor Zalver,
* Pa na gar ar bed e ober.
* Me ho ped, Sant Micqel eürus,
* Ha dreist an oll, c’hui Mam Jesus,
* Obtenit deomp eur c’heus santel,
* Da vouela e varo cruel.
* Hor c’halon a dleffe ranna
* Gant ur c’hlac’har an estrancha,
* O consideri e boanniou,
* Hac o velet e c’houliou.
* Sellit, pec’heurien, ous ho Tad ;
* Sellit maro e zaoulagad,
* Ha gant ar spern treuzet e ben,
* Antreet ennan bete’n empen.
* Sellit e faç quer leun a c’hoad,
* Sellit e zaou zorn, e zaou droad
* A zo staguet gant an tachou
* Forget bet gant ho pec’hejou.
* Sellit e gostez gouliet,
* Sellit e gorf crucifiet ;
* M’ar er guel ho calon hep queuz,
* Ez-eo great a zir, ma na deuz.
* An douar a zeu da grena,
* Ar vein a zeu d’en em frailla,
* An heaul, al loar, hac ar steret
* A guz ho faç gant ar regret.
* Ha c’hui, pec’heurien obstinet,
* Na rit seblant, na cas ebet,
* Evit guelet maro ho Roue
* Ho tad, ho Salver, ho Toue.
* Goas ouc’h eguet e vourrevien,
* Goas ouc’h eguet ar Yuzevien ;
* Rac darn anezo pa varvas,
* A oue touchet gant eur c’heus bras.
* Ar re-se n’en anayent quet,
* O songeal oa ur fals Profet ;
* Mæs c’hui, pec’heur, c’hui en ene,
* C’hui oar e zeo guir Vab Doue.
* Quement pec’het marvel a rit,
* Oud ar groas, crüel, er staguit,
* Ha digueri a nevez flam
* E c’houliou : pebez estlam !
* M’ar oc’h eus outàn nep truez,
* Chenchit bremâ ho coal vues ;
* Chenchit, pec’heur, chenchit affo,
* Hac e dourmanchou a zesso.
* Grit oc’h examin diligeant,
* Goulennit pardon fervamant,
* Grit prest ur guir gonfession
* Gant ar brassa contrition.
* It d’en em reconcilia
* Hep differi gant ho nessa ;
* Grit dezàn restitution,
* Ha quittait an occasion.
* O pidi, o rei aluzen,
* O yun, oc’h ober pinigen,
* E consolot ho tad Jesus
* En e Bassion truezus.
* Ha c’hui va Zalver, va Doue,
* Pa zui ar maro deomp ive,
* Hon recevit, ni ho supli,
* E mesq an Æles d’ho meuli.
* Un den touchet dre garantez ouc’h Jesus,
* Maro er Groas evit an den pec’heur,
* O ! emezàn, va faut-me so eürus,
* P’e deus un Doue evit reparateur.
* Ha possubl ve, va Zalver, ha va buez,
* E veac’h maro evit hor pec’hejou,
* Ha n’hor be quet ouzoc’h an anaoudeguez
* A veritit dre ho mad-oberou !
* Sell, den mechant, staguet er groas e vemprou,
* E c’hoad scuillet evit dont d’az c’hoalc’hi ;
* Sell peguement a boan hac a dourmanchou
* En deus souffret evit da saveti.
* E dourmanchou ne dint quet cuzet ouzit,
* Dreizo ar mein zo bet en em fraillet ;
* Hac én ouy-je souffr quent evit da c’hounit ?
* Ha c’hoas e zout ingrat ounta bepret.
* Te vel maro an Doue en deus da grouet,
* Dre da grimou te zo bet e voureo,
* Ha c’hoas ne deo morse da galoun touchet ;
* Qent-se ne res nemet pec’hi bep tro.
* O ! va Jesus, grit eta, ni ho suppli,
* Ma vezo leun hor c’haloun a regret ;
* Rac ma zoump deut quen terrupl doc’h offansi,
* Ha ma zoump bet quer criz, en oc’h andret.
* Ar bed zo deut rac ho maro da grena ;
* Grit ma creno gant queuz hor c’halonou,
* Ha gant ar vein grit ma teuint d’en em ranna,
* Pa zoump, siouas ! quiriec d’ho tourmanchou.
* Cunduit pelloc’h, va Zalver, va c’hamejou ;
* Pardounit deomp an amzer tremenet ;
* Na bermetit e tistroemp d’hor pec’hejou ;
* Grit dre ho craç m’ho servichimp bepret.
* Fizyanç hon eus, va Doue, en ho madelez,
* P’oc’h eus quement anduret evidomp,
* Ne glasquit quen nemet ober trugarez ;
* Ennoc’h eta ebquen ec’h esperomp.
* Evidoc’hu ebquen ec’h abandounomp
* Vaniteou ar bed faos ha tromplus ;
* Dec’hu ebquen, va Jesus, en em roomp,
* Dreizoc’h en Eê ra vezimp oll eürus.
* E tal ho Croas leun a anquen,
* Goude va follentezyou,
* Ho treid, evel ar Vadalen,
* A voualc’hìn gant va daëlou ;
* Jesus, Jesus,
* A bep graç oun indign certen :
* Pardoun, pardoun, va Jesus.
* M’ar cri ho justiç offancet
* Venjanç ha punition,
* Oc’h oll drugarez a requet
* Pardoun ha remission.
* Jesus, Jesus,
* Mil ha mil oc’h eus pardounet :
* Pardoun, pardoun, va Jesus.
* Oc’h assistanç a c’houlennàn :
* Pliget gueneoc’h va sicour ;
* Ebdoc’h en em goll a ellàn,
* N’ellàn quet en em recour.
* Jesus, Jesus,
* Distrei ouzoc’h a zeziràn :
* Pardoun, pardoun, va Jesus.
* Divar an hent mad faziet,
* Israël gueichall o voela ;
* Prest e teuas ho tourn benniguet
* D’e ren, d’e zisfazia.
* Jesus, Jesus,
* Evel Israël m’emeus pec’het :
* Pardoun, pardoun, va Jesus.
* Na zisprizit quet va daëlou,
* Na dezirou va c’haloun ;
* Digueneoc’h int oll, ô Autrou,
* Respetit ho tounæsoun.
* Jesus, Jesus,
* Renonç a ràn d’am pec’hejou :
* Pardoun, pardoun, va Jesus.
* C’hui vezo test, ô Croas santel,
* Hyrio eus va chenchamant :
* Adie, adie, buez criminel,
* Adie eternellamant.
* Jesus, Jesus,
* Deoc’h e fell dìn beza fidel :
* Pardoun, pardoun, va Jesus.
* Eveus ar promessaou
* A ràn deoc’h, va Doue,
* Me a guemer da destou
* An douar hac an êe ;
* Quement so tout, chelaouit
* Va resolution,
* Ha c’hui, ecleo, repetit
* Va obligation.
* Quemerit, oll traou crouet,
* O quellies a deaud,
* Hac em enep courroucet
* Tout assembles ra zeuot,
* Diguernez, ha dizamant,
* D’am c’harga a rebechou,
* M’ar em guelit lachamant
* O terri va vœuyou.
* D’ar vajeste immanç
* E pini oun beuzet,
* E consacràn en offranç
* Va c’horf ha va speret ;
* Nessantoc’h oun d’am Doue
* Eguet dìn va unan,
* Ha cals mui em c’har ive
* Eguet n’en em garan.
* Mæs evit en assuranç
* Plijout d’e vajeste ;
* E ranquàn en e bresanç,
* Bale gant purete :
* Ezanç un dourn criminel
* A zeu d’e offansi ;
* Ur galoun pur ha fidel
* A ranq d’e gountanti.
* Eus va c’hrimou al listen
* D’e justiç presantet,
* A c’houlen e perissen
* D’e venjanç immolet :
* Mæs penitant, dirazàn
* Prosternet d’an daoulin,
* Ar pardoun a c’houlennàn,
* Ar pardoun a ro dìn.
* P’ameus izom a bardoun,
* D’am zro me bardouno :
* Me guemer evit mignoun
* An nep am offanso :
* Evit caret peb unan
* Ne ranquìn quen ræson
* Nemed m’oun den eveltàn,
* Hac én den eveldòn.
* Doue a ro da c’houarn,
* Ha non pas da viret
* Tra ar paour, ha va daouarn
* D’e zicour digoret ;
* Dreist e lod en devezo,
* Ar pez a zioüerìn
* Hepquen ganê a joumo,
* Ar rest tout a gollìn.
* Paour hep en em jali,
* Pinvidic hep attaich,
* Fidel d’am stad hep avi,
* Contant eus va fartaich,
* Me ne scuisìn ho pennou,
* Na va fenn va-unan,
* O poursu ho faveuriou,
* Idolou ar bed-man.
* Ar bed-màn a zisprigìn
* Gant e vouguidellou,
* Hac absolu e sugìn
* Va oll fassionou ;
* Gant Doue, gant va nessa,
* Ha ganén va-unan,
* E peoc’h e fell dìn beva ;
* Quen tra ne zeziràn.
* Ar voyen d’en em assuri
* Eveus hor silvidiguez,
* Eo beza d’ar Verc’hes Vari
* Devot epad hor buez :
* Certen eo, hervez ar Scritur,
* Diouz ma c’hentent an Tadou,
* An experianç en assur,
* Ar ræson ive er prou.
* Etre cals a destineou
* A velomp er Scritur sacr,
* E roàn deoc’h unan pe ziou,
* Considerit-hi ervad ;
* D’ar Verc’hes e zint appliquet.
* Gant an Ilis er Gouelyou
* A vez dezi solaniset,
* Evel pa vent e c’homzou.
* Nep, emezi, am c’havo-me,
* A gavo sur ar vuez,
* Ha digant an Autrou-Doue
* A denno silvidiguez ;
* Ha piou bennac am enoro
* Gant devotion fidel,
* Hep douetanç en em assuro
* Eus ar vuez eternel.
* Rac-se p’or bes cavet Mari,
* Evel a lavar un Tad,
* Hon eus cavet moyen dreizi
* Da obteni pep seurt mad ;
* Impossubl eo e ve collet,
* Eme daou Sant bras, ini
* A guement so outi troet,
* Ha consideret ganti.
* Dre an experianç memes
* E veleur pell amzer zo,
* Ar re zo devot d’ar Verc’hes,
* Sicouret ganti ato ;
* Ar bec’heurien ar re vrassa
* Dezi en em adresset,
* O deveus oll gallet beza
* Dre he moyen pardonet.
* E peb leac’h eo bet invoquet,
* Hac en peb izom ivez,
* Ha bepret e deus disquezet
* Mercou eus he c’harantez.
* Ha peguer bras eo ar c’hredit
* E deveus dirac Doue,
* Ispicial evit profit
* Hac evit mad an ene !
* Mar c’hoantait e teue ar ræson
* Da brouf deoc’h ar viryonez,
* Comprenit epquen ar fæçon,
* He gallout, he madelez ;
* Rac p’en devez un den gallout
* Ha volontez vad ouspen,
* E vez sujet da esperout
* Digantâ cals a souten.
* D’ar Verc’hes ne ell quet mancout,
* Eme unan an Tadou,
* Na volontez vad, na gallout
* Da obteni deomp graçou ;
* Rac gant he Mab eo enoret,
* Chenchet eo e carantez.
* He antraillou, p’o deus douguet
* Carantez Doue ivez.
* A eur perz ar Verc’hes Vari
* A so leun a vadelez,
* Hac e deus c’hoant da brocuri
* D’an oll o zilvidiguez ;
* Hor Mam gommun eo (gant enor
* Galvet Mam a drugarez)
* P’e deus roet deomp ur Redemptor
* Pehini eo ho buez.
* Hi eo an intercessores
* Evidomp dirac Doue ;
* Hi eo hor guir Alvocades,
* Hac hor c’har muioc’h a ze ;
* Dreist pep tra mar he servichomp
* Gant ur guir devotion,
* Certen e deveus evidomp
* Tenerroc’h affection.
* Chetu amâ an desteni
* A ro deomp quement-se ;
* Evidon-me sur, emezi,
* Nep am c’har, m’ho c’har ive.
* Mæs piou a ouffe lavaret
* Peguement a garantez
* E deveus-hi en o andret,
* Na peguer bras madelez !
* Eus a eur perz-all e c’hillit
* Cridi e zeo bras meurbet
* Hac he gallout, hac he c’hredit,
* Pa zeo gant Doue quer caret ;
* Hi pehini so bet choaset
* Dreist an oll grouadurien
* Gant an eil Ferson an Dreindet
* Enni d’en em ober den.
* Ar c’henta Ferson an Dreindet
* E c’har eguis e verc’h quer,
* Hac eguis e Vam benniguet
* E c’har an eill, hor Zalver ;
* An trede ar Speret-Santel,
* E c’har c’hoas a dra certen,
* Dre ma zeo e bried fidel,
* Evel ma oar pep christen.
* O veza ta consideret
* Gant an Dreindet evelse,
* Peb galloud e deus recevet
* Hac en douar, hac en êe ;
* Ha mar deu da intercedi
* Evit he servicherien,
* E teu dezo da obteni
* Ar c’hraç a gar da c’houlen.
* Piou a vezo quen disourci
* Eveus e zilvidiguez,
* Na vezo ta devot dezi
* Endra chomo e buez ?
* Pa zeo ur voyen quen nerzus,
* Evel m’hon eus disquezet,
* Evit en em renta eürus
* Gant ar Zent ha Sentezet.
* Ha ma lavarer eo ur sin
* E vezo un den salvet,
* Pa vez devot d’ar Vam divin,
* E c’haller coulz lavaret,
* Ma na vez quet devot dezi
* Eo sin e vezo collet ;
* Pa zê guir penaos eo dreizi
* Ec’h antreeur en eürusdet.
* Dre valeur hac e neglichen
* Va devotionou all,
* Biquen houmâ ne zilessen ;
* Pa ven memes un den fall ;
* Pez stad bennac en em gavìn,
* Em bezo da Vam Doue
* Recours ato, ma c’hobtenìn
* Dreizi pardoun d’am ene.
* Rac ne deffe quet ar galon
* Da zont d’en em resolvi
* D’am dilezel en abandon
* Endra zeuìn d’e invoqui ;
* O hano santel a Vari !
* Dindan pini ne dle den
* Dont jamæs da zisesperi,
* Ma car ober pinijen.
* Rac-se, Mari, mam a druez,
* Refuch an oll bec’herien,
* Chom a rìn epad va buez
* E touez ho servicherien ;
* Hac evit ma vezìn salvet,
* O caout deoc’h devotion,
* Me ho suppli d’am c’hemeret
* Didan ho protection.
* Mari, c’hui zo d’an oll bec’heurien
* Un Alvocades douç ha mad ;
* Grit ma vezint ho servicherien,
* O renonç a gren d’o goal stad.
* C’hui oc’h eus guelet ho Mab Jesus
* Oc’h ho c’hlasq epad meur a vloas ;
* Bezit ive outo truezus,
* Ec’his ma zeo bet a viscoas.
* A bep tu ho guelàn attaquet
* Gant adversourien ho ene ;
* Nemed gueneoc’h e vent sicouret,
* Allas ! biquen ne daint d’an Eê.
* Evito ta, Mam a drugarez,
* Livirit ur gomz d’ho Map quer :
* Avoualc’h vezo, ni en anaves,
* Evit touich e galon tener.
* E vugale int, c’hui er goar,
* Cousted int dezàn e oll c’hoad ;
* Ha dre-se e fell oud e c’hloar,
* Ma tistroent ountâ evit mad.
* Oc’h-unan e zouc’h interesset
* Da bidi gant press evito,
* Rac oc’h enor a vezo cresquet
* Oc’h obten ar pardon dezo.
* Grit eta m’o guelimp o veva
* Eus ar vuez spirituel
* O deveus, siouas ! bete vremâ
* Collet dre ar pec’het marvel.
* Me gred ferm hep douetanç ebet
* E zàn da receo en effet
* Corf, goad hac ene va Zalver
* Er Sacramant eus an Auter.
* Me gred e recevìn ive
* Assambles e Zivinite,
* Evel eur boed spirituel
* Evit ar vuez eternel.
* Me a gred ar viryonez-mâ,
* Rac ma zeo desquet deomp gantâ,
* Dre’r voyen eus an Ebestel
* Hac an Ilis hor Mam santel.
* Rac-se, va Zalver beniguet,
* Dindan ar speçou-se cuzet,
* Me oc’h ador hac oc’h ene
* Evit va C’hrouer, va Doue.
* C’hoant am eus da Sacramanti
* Evit ma teuìn d’ho contanti,
* O renta gant humilite
* Ar c’hloar zo dleet d’ho Majeste.
* M’ho trugarecaìn, va Autrou,
* Eveus oc’h oll mad-oberou ;
* Ha ma em bezo memor bepret
* Eus ho Passion griz meurbet.
* Me ya d’ho receo, va Jesus,
* Evit dre ho coad precius,
* Ma vezo va ene goalc’het
* Dious pep loustoni a bec’het.
* Evit obteni ho craçou,
* Da veza treac’h d’am oll viçou,
* Ha da drec’hi gant feiz barfet
* Ar bed, ar c’hic, an drouc-speret.
* Evit ma vezìn paciant
* E pep poan ha diæsamant,
* Ma sentìn ous ho polontez
* Bete’r maro, gant carantez.
* C’hoas e ràn va C’hommunion
* E delivranç d’an anaon,
* Ouzpen evit quement hini
* Ma zoun obliget da bidi.
* Hoguen, allas ! piou e zoun-me
* Da dostât ouzoc’h, va Doue ?
* Ar Zent memes gant reveranç,
* A grën bepret en ho presanç.
* Petra rìn-me’ta, siouas dìn !
* Pa zoun d’ho receo quen indîn ?
* Allas ! ne veritàn netra
* Nemet an tourmanchou brassa.
* Mæs, pa fell deoc’h, Salver ar bed,
* E zàn d’ho receo gant respet ;
* Ennoc’h ema va oll fizianç,
* Me a esper oc’h assistanç.
* E creiz va c’halon me ameus
* Ur c’hlac’har, un hirvoud, ur c’heus
* D’ho peza, siouas ! offancet,
* Va Doue quer mad em andret.
* Dre ho madelez, va Autrou,
* Pardonit dìn va offançou,
* Pardoni a ràn en effet
* Ar re o deus va offancet.
* Desir ameus e guirionez,
* Da lacat urz vad em buez,
* Hac e proposàn da dec’het
* Pell, gant ho craç, dious ar pec’het.
* Bremâ e teuàn da gassat oll
* Quement zo caos dìn d’en em goll ;
* Pell diouzìn-me traou terrien,
* Jesus a garàn, netra quen.
* O pebez sec’het a meus-me
* D’ho caout-hu, feunteun a vue !
* N’en deus ar c’haro c’hoant quen bras
* Da redec d’ar feunteunyou glas.
* O Tad Eternel, va C’hrouer,
* Digassit prest dìn ho Mab quer,
* Evit ma pligìn deoc’h dreizàn,
* O veza unisset gantàn.
* Guerc’hes Vari, Mam da Jesus,
* Roit dìn ho Map trugarezus ;
* Va sicourit, Mam a druez,
* Da vont d’ar guir dour a vuez.
* O va Eal mad ! me ho suppli,
* P’oc’h eus ac’hanon ar sourci,
* Cacit diouzìn an ærouant,
* Na droublo quet va santimant.
* Va Faeron, va Maëronez quer,
* Pedit evidon va Zalver,
* Ma illìn d’am silvidiguez
* Dibri ar frouezen a vuez.
* Me ho ped, Sent ha Senteset ;
* Ha c’hui oll Ælez benniguet,
* Offrit da Zoue ho santelez,
* Da fournissa d’am paourentez.
* Deut, va Doue, leun a vadelez,
* Deut, ha na dardit quet re hir,
* Da satisfia d’am desir
* Dre an douçder eus ho carantez :
* Dec’hu hepquen, va Jesus, oun,
* Bezit ar mæstr eus va c’haloun.
* An eürustet eveus ho presanç
* A ra va laouenidiguez ;
* Ne meus nemet tristidiguez
* Pa souffràn re bell oc’h ezvezanç : Dêc’hu.
* Ar bed gent quement a bresanto
* A vad, a blijadur, a c’hloar,
* Allas ! va Jesus, c’hui er goar,
* James hep doc’h-hu n’em c’hontanto : Dêc’hu.
* Petra bennac a ouffen da ober
* Evit clasq eaza va speret,
* Diez en em gavo bepret,
* Ma na vezit guenén, va Zalver : Dêc’hu.
* Ya, nos deiz, hep doc’h va Doue.
* Nemeus nemet poan ha chagrin ;
* Quement’so tout a zisplich dìn,
* Ma ne repos ennoc’h va ene : Dêc’hu.
* Ar vuez ouc’h, hac an hent guirion
* A gundu d’ar guir eürusdet ;
* Rac-se ta hep doc’h, p’en andret
* E caffen-me consolation ? Dêc’hu.
* Na dardit quet eta davontaich
* Da zont, dre ar Gommunion,
* Da rejouissa va c’halon,
* Distroït prest ouzìn ho pisaich : Dêc’hu.
* Hastit, va Jesus, va barados,
* Hastit affo dont em ene ;
* Deut ma ho carin mui-a-se ;
* Deut, ha n’am lezit mui d’ho cortos : Dêc’hu.
* Jesus, hemâ eo ar guer charmant !
* A draou so ennâ comprenet !
* Leun eo eus a eur gontantamant
* A so ouz tud ar bed cuzet.
* Jesus eo va laouennidiguez,
* Ha ne zeziràn nemetàn ;
* Va c’halon e pep tristidiguez,
* A guef e fligeadur ennàn.
* Penaos, va Jesus, e ve possibl
* E ve nep calon ouzoc’h yen ?
* Ah ! mar deus nicun quen insansibl ;
* Va hini-me, ne vet biquen.
* Pa vez ur galon deoc’h, va Jesus,
* Hi a zo a douçder carguet !
* Hac en zo hini quer malheürus
* A ell beva hep ho caret ?
* Perac n’ameus-me an avantaich
* Da zerc’hel mad d’ho carantez ?
* Allas ! va c’halon so quer volaich
* Ma ho car a boan un dervez.
* Va Jesus, na bermetit pelloc’h
* E ven ingrat en hoc’h andret ;
* Grit ma vezìn d’ho craç fideloc’h,
* Na vanquìn jamæs d’ho caret.
* Caromp Jesus a gar ac’hanomp ;
* Caromp-én eus hon oll c’hallout ;
* Estranch eo e vadelez ouzomp,
* Ha n’en deo quet just e anaout ?
* M’ho car, va Jesus, hac ho caro ;
* Ha dre ho carantez bepret
* E fell dìn souffr bete ar maro
* Beza evidoc’h goal-dretet.
* Deut, va Jesus, deut prest em c’halon,
* Evit m’ho carìn mui ouz-vui,
* Ha na zilessot quet ac’hanon
* Da zont biquen d’oc’h offansi.
* Me a gred fermamant emâ presant ennoun-me
* Ho Corf sacr, va Jesus, gant ho coad hac hoc’h Ene,
* Rac-se me oc’h ador gant respet, va Zalver,
* O c’hanaout e zouc’h sur va Doue, va C’hrouer.
* Allas ! va Redemptor, biscoas ne meus meritet
* E vigen gueneoc’h-hu er fæcoun-mâ bisitet ;
* Penaos oc’h eus-hu bet quement a drugarez
* Da zont en ur preon vil leun a vreinadurez ?
* Ne doun nemet pec’het, lousder, hac impurete ;
* Ne doun nemet un neant e presanç ho Majeste ;
* Penaos e c’houffen-me anaout eta nepret
* Ar vadelez estranch oc’h eus-hu em andret ?
* Gouscoude m’en em offr gant ur guir humilite
* D’ho servicha, va Mestr, ato gant fidelite ;
* Me ro deoc’h va c’halon quer coulz ha va speret,
* Evit sonjall ennoc’h hac evit ho caret.
* Ya, va Zad divin, m’ho car a greis va ene,
* Ha moyenant ho craç ho carìn pelloc’h ive ;
* Me choasse quent mervel, eguet ma tilessen
* Ho carantez santel, o terri o lezen.
* C’hui eo va oll desir, c’hui eo va oll esperanç ;
* D’ho c’heul ha d’ho caret roït dìn ar berseveranç ;
* Na bermetit biquen, va Zalver truezus,
* E teuen da goumeti nep seurt pec’het grevus.
* Evit na vezìn mui diouzoc’h dispartiet,
* Grit ma fæzìn ar c’hic, ar bed hac an drouc-speret ;
* Abalamour deoc’h-hu me renonç a vremâ
* D’ar plijadurou all a gaveur er bed-mâ.
* Laquit en ancounac’h va fec’hejou tremenet,
* Ha roït dìn anezo em c’halon ur guir regret ;
* Grit ma resistìn ferm ouz an dentation,
* Ha ma tioüallìn guell ouz an occasion.
* Rac-se pliget gueneoc’h sellet ouzìn a druez,
* O reï dìn asistanç ha nerz em sempladures ;
* Ma ellìn gant couraich trec’hi an oll viçou
* Dre voyen ar pratic eus an oll vertuziou.
* Etre ho taouarn sacr en em lacàn, va Jesus,
* Pa zoun prenet gueneoc’h dre hoc’h oll goad precius ;
* Cunduit va c’hamejou bete va zremenvan,
* Ha deut en articl-se d’am difen ous Satan.
* Hoguen grit a-vremâ dìn va-unan ma varvìn,
* Evit d’oc’h-hu epquen hivisiquen ma vevìn ;
* Chomit guenén, Autrou, ha n’am dilesit quet
* Quen a vezìn guaneoc’h eürus en eê rentet.
* O va Redemtor quer, p’eur en ho Rouantelez
* E canìn-me dêc’h-u meuleudi gant oc’h Ælez,
* Evit an drugarez hac evit ar faver
* Oc’h eus er Sacramant exercet em c’hever ?
* Va Jesus, va Doue, c’hui epquen a zeziràn ;
* C’hui eo va c’harantez, ennoc’h-hu ec’h esperàn :
* O va Jesus, ô va c’harantez ;
* Bezit em c’halon bemnos ha bemdez.
* Va Jesus, c’hui so douç, c’hui a so carantezus !
* Va Jesus, c’hui so mad, c’hui a so trugarezus !
* O va Jesus ! ô va c’harantez ! etc.
* Bete-hen, va Jesus, oun bet en em abuset
* Gant afferou ar bed pe gant re oun bet dallet ;
* O va Jesus ! ô va c’harantez ! etc.
* Mæs bremàn, va Jesus, rei a rân deoc’h va ene,
* Va c’horf, va squianchou, quement zo ac’hanon-me.
* O va Jesus ! ô va c’harantez ! etc.
* O pebez madelez, va Zalver ha va Autrou,
* Ho pe priset douguen ar boüez eus va fec’hejou !
* O va Jesus ! ô va c’harantez ! etc.
* O pebez carantes oc’h eus bet em c’hénver,
* Da c’housaon evidon ur maro criz, va Zalver !
* O va Jesus ! ô va c’harantez ! etc.
* Pe guen horrupl eta, peguen drouc eo ar pec’het !
* Pa en deus ho lazet, va Redemptor benniguet.
* O va Jesus ! ô va c’harantez ! etc.
* Un ene caër meurbet dirazoc’h qent, va Jesus,
* A vez dre ar pec’het rentet iffam ha flærius.
* O va Jesus ! ô va c’harantez ! etc.
* O pec’het milliguet, dont a ràn d’az detesti,
* Ha n’am bezo pelloc’h ouzit nemet cassoni.
* O va Jesus ! ô va c’harantez ! etc.
* Ra vezo great bepret ur brezel continuel,
* Dre bêvar c’horn ar bed, d’an oll pec’hejou marvel !
* O va Jesus ! ô va c’harantez ! etc.
* Peguer glac’haret oun da veza bet offancet
* Un Doue so quer mad, quen, dîn da veza caret !
* O va Jesus ! ô va c’harantez ! etc.
* Me bromet, gant ho craç, va Doue, en em viret
* Ar rest eus va buez, oc’h pep viç ha pep pec’het !
* O va Jesus ! ô va c’harantez ! etc.
* Sellit, o va Jesus, ouzìn a drues bremâ !
* Roït dìn graçou nerzus da zerc’hel va fromessa.
* O va Jesus ! ô va c’harantez ! etc.
* Grit, grit, me ho suppli, dìn-va-unàn ma varvìn,
* Evit doc’h-hu epquen hivisiquen ma vevìn.
* O va Jesus ! ô va c’harantez ! etc.
* Ne meus, ô va Jesus, quen desir var an douar
* Nemet d’ho possedi da viquen en ho cloar !
* O va Jesus ! ô va c’harantez ! etc.
* Languissa reomp er bed oc’h esperout an devez
* Ma zaïmp oll d’ho meuli gant ar Sent ac an Æles.
* O va Jesus ! ô va c’harantez ! etc.
* O Va Jesus, ra viot meulet
* Epad an oll eternite,
* Da veza deut hiryo d’am guelet
* Gant quement a humilite ;
* Ra viot enoret, va Jesus,
* Er Sacramant eus an Auter,
* Da veza bet quen trugarezus
* Em andret, ha me quen dister.
* Me a garre’ven capabl da zisquez
* O va Jesus, en oc’h andret
* Eus va c’halon an anaoudeguez,
* Dre ur garantez vras meurbet ;
* Guerc’hes Vari, hac oll Sent eürus
* Ha c’hui oll Ælez benniguet,
* Va sicourit da garet Jesus
* Ha d’e veuli diouz ma ê dleet.
* Evit Jesus ar bed a lezàn,
* Rac ne deo nemet un trompler ;
* Da Jesus eo en em adressàn,
* Jesus a ra va oll douçder ;
* Jesus a zo scrivet em ene,
* Gravet eo Jesus em c’halon,
* Jesus a zo bremâ guene-me,
* Ha ne guittaï quet ac’hanon.
* Hep va Jesus netra ne garàn,
* Jesus eo va mad souveren ;
* Jesus hepquen eo a zeziràn
* Da chom bepret ennon da ren ;
* Jesus eo va c’honsolation,
* Jesus eo va rejouissanç ;
* Jesus eo e peb affliction
* Va refuich ha va oll fizianç.
* Jesus epquen eo va c’harantez,
* Jesus, eo pried va ene ;
* Va Jesus ervez e volontez
* A zisposo ac’hanon-me ;
* Da Jesus oun, ha dezàn ’vezìn ;
* Ne zispartiìn quet diouz Jesus ;
* Jesus ato queit ha ma vevìn
* Vezo va zenzor precius.
* O va Jesus leun a drugarez,
* Ouzoc’h em izom e clêmìn ;
* Va Jesus, em oll sempladurez ;
* C’hui d’am zicour a c’houlennìn ;
* C’hui eo va nerz em infirmite,
* Hac eus va oll adversourien
* E trec’hìn an importunite,
* O va Jesus ! dre ho moyen.
* O va Jesus ! me a gred ennoc’h ;
* Me esper ennoc’h, va Jesus,
* Me ho car, hac ha caro pelloc’h,
* Gant oc’h assistanç vertuzus ;
* Ra vezo consumet va c’halon
* Dre garantez en oc’h andret,
* Na deuìn, va Jesus, e nep fæçon
* Da zisplijout deoc’h mui nepret.
* Evit beva e graç Doue bepret,
* Eo necesser cundui ur vuez reglet ;
* Oc’h implija ervad an oll amzer,
* Chetu amâ ar fêçon d’e ober.
* Boasit bemdez da sevel mitin-mad,
* O vont abred da gousquet diouz ho stad ;
* Mintin-c’houlou d’am c’hlasq nep a savo,
* Eme Zoue, a dra-sur am c’havo.
* Songit e Doue quenta ma tifunit,
* Hac ho calon dezâ neuze offrit ;
* Grit sin ar groas gant an dour benniguet,
* Ha savit pront hep diegui ebet.
* Quemerit prest ha modest ho tillad,
* O lavaret un Oræsoun benac,
* Evel ma ve Gourc’hemennou Doue,
* De profundis, hac ar Miserere.
* Goude, dirac Imaich ar Grucifi
* Hac an Imaich eus ar Verc’hes Vari,
* En em liquit devot var ho taoulin.
* Evit ober ar beden diouz mintin.
* Adorit ha trugarecaït Doue,
* Ha goulennit pardon ountâ ive :
* Offrit dezâ ho terves hed-ha-hed,
* Ha pedit-én d’oc’h assista bepret.
* It, mar guillit, bemdez d’an oferen,
* Ma contantot an Autrou souveren,
* Ha communiit spirituellamant,
* O tezirout receo ar Sacramant.
* It goudese d’an occupation
* Ma zouc’h galvet diouz ho condition :
* Na chomit quet da laëres an amzer,
* Ha grit bep tra er guel eus hor Zalver.
* Pa gommançot un dra a gousecanç,
* E c’houlennot ouz Doue e asistanç ;
* Oc’h e echui graçou dezàn rentit,
* Hac ar fautou grêt ennâ regretit.
* Songit e Doue alies var an deiz,
* Oc’h e gridi presant gant ur guir feiz ;
* Hac aviziou galvit-én d’ho sicour,
* Oc’h offr dezàn ho poan hac ho labour.
* M’ar c’hoarves deoc’h beza controllet,
* Bez’affliget, tentet, injuriet,
* Ho pet recour dezâ neuze souden,
* Fizit ennâ, pedit-én d’ho souten.
* M’ar desirit ober eur profit bras,
* Var dro cresdeiz, quent ma zeot d’ho repas,
* Examinit ha c’hui a ve couezet
* Hed ar mintin e faut notabl ebet.
* M’ar beac’h couezet, e c’houlennot pardon
* Digant Doue eus a greis ho calon,
* O proposi da lacat guel evez
* Ouz ho tefaut ar rest eus an devez.
* Ha quellies ma teui ho coustianç
* Da rebeich deoc’h ho pe great nep offanç,
* Grit prest un Act a vir gontrition,
* Ha tec’hit pell diouz an occasion.
* Abars dibri, ar Benedicite
* A leverot, hac Agimus goude ;
* Na zibrit quet etre ho repasyou,
* Ma na vez ret e ober aviziou.
* Teir gueich en deiz, devota ma ellot
* An Angelus d’ar Verc’hes a offrot ;
* Ho pet dezi ur guir devotion,
* Ha pedit-hi e peb occasion.
* Da neubeuta diouz nôs ha diouz mintin,
* Da Sant Joseph pried ar Vam divin,
* Ha d’oc’h Eal-mad, ha d’ho Paëron santel,
* Ho pezo c’hoas devotion fidel.
* Pedit bemdez evit an Anaon ;
* It d’an Oferen en o intantion ;
* Pa leverrot graçou goude ho coan,
* Pedit Doue d’o lamet eus a boan.
* Da Justiç Doue evit satisfia,
* E tleit bemdes en em fortifia,
* Ispicial er guelet, er c’hlêvet,
* En teaud, er gont, hac ivez er c’housquet.
* Da viana bep sizun e ve mad
* E praticac’h ur binigen benac,
* Evel o yun ar Sadorn p’er Guener,
* Da henori Passion hor Zalver.
* Grit liessoc’h œuvrou a drugarez,
* M’en devezo Doue ouzoc’h truez ;
* Ha sicourit abalamour dezâ,
* E peb izom, mar guillit, ho nessa.
* M’ar dê possubl, en ho parres bepret,
* Sul ha Gouel-bers ît d’an Oferen-bret,
* D’ar Gousperou, ha d’an Instruction,
* Gant modesti ha gant devotion.
* Hac e quen cas ma veac’h en ur goal stad,
* Grit neuze c’hoas ur Gonfession vad,
* Hep coll james ar fizianç e Doue,
* Na quen nebeut e zoujanç gouscoude.
* Goude’r servich en em antretenot
* E lecturiou, ha canticou devot,
* Ha canit-hi var ho labour bemdez,
* Da veuli Doue, oc’h imita an Ælez.
* Lies a veaich, bep mis da viana,
* Iit da gôvez, ha da gommunia ;
* Ispicial pa vez induljançou,
* Tostaït devot ous ar Sacramanchou.
* Mæs ret eo deoc’h choas ur C’honfessour mad,
* Ha na deuit qet hep ræson d’e guitât ;
* Disclêryit franc dezàn ho coustianç
* Evel da Zoue, gant feiz ha gant fizianç.
* Neuze grit ferm ar resolution
* Da drouc’h a grenn peb goal occasion,
* Ha da drec’hi ho coal habitujou,
* Evit pelloc’h pratica ar vertuziou.
* Ha mar douc’h mæstr pe vestres en ho ti,
* Sellit ouspen ar voyen d’e regli,
* Ma rai ho tud bemdez ar pedennou,
* Nôs ha mintin ha goude ar prejou.
* Ma tostaint ouz ar Sacramanchou,
* Ma c’hasistint devot en offiçou,
* Er sarmonyou, hac er c’hatekismou,
* Sul ha gouel-bers hep ober labourou.
* Na list nicun anezo da vezvi,
* Da zrouc presec, da douet, da vlasfemi,
* Da heul an danç, da ober gestou sot,
* Rac evito da Zoue e respountot.
* C’hui bugale, ha c’hui servicherien,
* Douguit respect d’ho tud hivisiquen ;
* Sentit ounto bepret, e pep fæçon,
* Hervez Doue hac herves ar ræson.
* D’ar fin e reot ar resolution,
* Hervez ho stad hac ho condition,
* Da ramplissa ho carg hac ho tever
* Gant ar zicour eus a c’hraç hor Zalver.
* Hep faot ebet, quent ma zeot da repos,
* Grit a galon ar beden dious an nos ;
* Guelit penaus oc’h eus Doue offancet
* Epad an deiz, o caout ur guir regret.
* En em liquit er stad ma tesirac’h
* Beza cavet en nos-se ma varfac’h,
* O supposi, en ho quele pa zit,
* Eo en ho pez memes e c’hourvezit.
* Ma na gousquit, songit er bassion,
* Pe livirit un dra a zevotion,
* Pe gontemplit poaniou ar Purgator
* Ha re’n infern gant spont hac horror.
* Ma rancac’h chom ato en ho quele,
* Songit pe seurt enouamant ho pe ;
* Hoguen penaos en ur guele a dan
* Chom da zêvi hep james reposvan.
* Evit cousquet etre divrac’h Jesus,
* E leverrot neuse an In manus.
* Pehini oue an diveza peden
* A reas Jesus er Groas abars tremen.
* Pa chomot clàn dreist peb seurt remejou,
* Ho pe recour d’oc’h oll Sacramanchou ;
* Evit neuze, m’ar deu Doue d’ho quervel,
* Ma viot prest ha contant da vervel.
* Er fæçoun-mâ m’ar reglit ho puez,
* Doue ouzoc’h a sello a druez,
* Hac a roï deoc’h ar peoc’h spirituel,
* E c’hortos reï ar repos eternel.
* Jesus-Christ en deus permettet
* Ma vige gant Satan tentet,
* Evit reï deomp-ni moyenou
* Da zont a benn eus hor viçou.
* An dentation n’ê quet pec’het
* D’an nep ne deus quet consantet ;
* Ober hep mui-quen penn dezi
* Zo ur victor vras varnezi.
* Digant Doue e ranqueur goulen
* E c’hraçou nerzus da zouten
* Violanç an dentation,
* Oud e bidi ar vir galon.
* R’ho pezo e Doue ho fizianç,
* Hac eus ac’hanoc’h disfizianç ;
* Ne douc’h nemet sempladurez,
* Ne viot quen hed ho puez.
* Red eo deoc’h en em brepari
* Gant couraich vras da gombati :
* Buez Jesus evit armou
* Ho pezo hac e veritou.
* Mar bezit tentet gant Satan,
* Livirit dezàn quer-buan :
* Me so da Jesus benniguet,
* Teac’h pell diouzìn, diaoul milliguet.
* Caër ac’h eus ober da effort
* D’am c’haout da veza da gonsort ;
* Te so ur speret reprouvet,
* Hac en tan da viquen strinquet.
* Birviquen commerç gane-dè
* N’am bezo, m’en assur didè ;
* En em zioüal diouc’h da laçou,
* A rìn gant sicour va Autrou.
* Ha m’ar deu ar bed milliguet
* D’ho sollicita d’ar pec’het,
* Oc’h offr deoc’h he blijadurez,
* So quellies a dromplerez.
* Gant couraich livirit dezàn :
* Da Jesus oun eus a vremàn ;
* Condaonet eo da oll œuvrou
* Dre e vuez hac e vertuziou.
* Jesus a garàn, netra quen,
* Hac a garìn hivisiquen ;
* En a raï va flijadurez,
* Queit ha ma vezìn e buez.
* Ma c’hoarfe d’ar c’hic stourm ouzoc’h,
* En em zisfiit ac’hanoc’h ;
* Sul dangerussoc’h eo certen
* Ma emoc’h atau ouz en douguen.
* Livirit neuze da Jesus ;
* C’hui so va Zad carantezus ;
* Da oll blijadur ar c’horf-màn
* A galon vad e renonçàn.
* Croas Jesus, c’hui eo va fartaich,
* Ennoc’h emeus mil avantaich ;
* Ennoc’h e teziràn mervel
* Evit mont d’ar c’hloar eternel.
* Chetu c’hui emeas a dreveil,
* Pec’heur, chetu c’hui pare ;
* Laquit eves oud an affeil
* En ho pec’het adare.
* D’an ene eo quer mortel
* An distro en he fec’het ;
* Evel da un den o sevel
* An eil assoup er c’hlénved.
* Chelaouit penaos e parlant
* Jesus en e Aviel,
* Hac e velot sclear ha patant
* An affeil a so marvel.
* Emaoc’h dilovreet, emezâ,
* D’an den lovr en doa pareet ;
* Mæs m’ar pec’hit, allas ! bremâ,
* Eus danger ne bareot quet.
* Lavaret a ra deomp ive,
* Pa vezo ur veich chasseet
* An diaoul eveus un ene,
* E tistro var e seizvet.
* Ha m’ar guellont, oc’h e zenti
* Antren enni ur veaich c’hoas,
* E devezo goassoc’h parti
* Eguet ne devoue biscoas.
* Damas, ma na pije pec’het
* Nemet ur veach, diou, pe deir,
* Me am bije da bardonnet,
* Mæs, allas ! eat out re hir.
* Passe da bêvare pec’het,
* Ne pezò mui a bardon ;
* P’ach eus queit-se va dilezet,
* Me tilez, me c’habandon.
* Betec teir guech en doa torret
* E chaden, Doue, da Samson :
* Samson a finis ar bedervet,
* Ha Doue en abandon.
* Lenn a reomp c’hoas er scritur
* Quement-mâ merquet sclerroc’h,
* Penaos pa vez leun ar muzur
* Na graç na pardoun pelloc’h.
* Rac o queza goude sevel,
* Goude pardoun, o pec’hi,
* E contragnit Doue d’ho lezel
* D’en em goll, d’en em zaouni.
* Mar be ho pardoun diveza
* Oc’h eus bet bremâ, pec’heur,
* Ha c’hui adarre da gueza,
* Ah ! malheur, malheur, malheur !
* Ene paour-ta m’ar desirit
* A feiz vad beza salvet,
* Evit mad bremâ livirit :
* Mallos, mallos, d’ar pec’het.
* Ya, va Doue, hed va buez
* Gant ho craç e combatìn ;
* Ha biquen, nan biquen jamæs,
* D’ar pec’het ne zistroìn.
* Deut Speret-Santel eus an Eê,
* Deut da visita hon ene,
* Ma vezo eus ho craç carguet
* Ar galounou oc’h eus formet.
* C’hui a so hanvet Consolateur,
* Donezoun Doue hor C’hroueur,
* Feunteun a vues, Tad Eternel,
* Hac Onction Spirituel.
* Seiz donezoun a zigacit ive ;
* Rac c’hui eo bis dourn deou Doue :
* C’hui so prometet gant an Tad,
* Hac hon laca da gomz er vad.
* Roit sclêrijen d’hor sperejou,
* Roit carantez d’hor c’halonou,
* Ha dre ho vertus rentit cre
* Hor c’horf en e infirmite.
* Pellaït ar speret adversour,
* Roit deomp ho peoc’h hac ho sicour,
* Ha grit dre ho cundu bepret,
* Ma tioüallimp ouc’h peb pec’het.
* Grit deomp anaout Doue an Tad
* Grit deomp anaout Doue ar Mab,
* Ha cridi ferm e zouc’h ive
* Speret an eil hac eguile.
* Ra vezo Doue an Tad meulet,
* Ha Doue ar Mab ressuscitet :
* Ra vezo c’hoas ar Speret Glan,
* Meulet ive gant peb-unan. Amen.
* Un Doue a deu da barlant ;
* Pebez bonheur, Christenien !
* Deut oll d’er selaou prontamant ;
* Ho calon eo a c’houlen.
* Tostaït buan, pobl fidel,
* Deut oll......deut d’ar Mission :
* Ho Salver a deu d’ho quervel
* Evit ho conversion.
* Evit eur Jubile.
* Tostaït buan, pobl fidel,
* Deut oll......deut d’ar Jubile :
* Ho Salver a deu d’ho quervel ;
* Deut da receo ho Toue.
* Evit eur Retret.
* Tostaït buan, pobl fidel,
* Deut oll eta d’ar Retret :
* Ho Salver a deu d’ho quervel
* Evit ho renta parfet.
* En eur stad horrubl ha mezus
* Dre ar pec’het oc’h rentet ;
* Mes gant Doue trugarezus
* Amâ ni zo cunduet. Tostaït.
* Varnoc’h oll souden e vrillo
* E sclêrigen a nevez ;
* En ho calon ec’h alumo
* An tân eus e garantez. Tostaït.
* Gant ar pec’het iffam re bell
* Oc’h bet, siouas, chadennet ;
* Grit eta un effort santel
* D’e guittât evit bepret. Tostaït.
* Renoncit da bep tromplerez,
* Ha da bep division ;
* Retablissit en ho touez
* Ar peoc’h hac an union. Tostaït.
* Ar blasphêmou, al leoudouet
* Gant horrol a evitot ;
* E plaç al luxur milliguet,
* Ar burete a garrot. Tostaït.
* Ar gourmandis oll evitit,
* Ar blijadur criminel ;
* Pelloc’h, Christenien, ne zongit
* Nemet er vuez eternel. Tostaït.
* Chenchit prontamant a vuez,
* Gouelit var ho mizeriou ;
* Renoncit oll d’ho fallentez,
* Pa ordren deoc’h hon Autrou. Tostaït.
* Pebes bonheur incomparabl
* D’an den touchet a galon,
* A renonç d’e stad miserabl
* Gant eur guir gontricion ! Tostaït.
* P’eur ec’h arruo, va Doue,
* Ur chenchamant quen eürus ?
* P’eur e renot en hon ene,
* Dre ho craç oll galloudus ?
* Eus hor c’halonou caledet,
* Distrugit ar yenien :
* Deut d’hor goalc’hi eus pep pec’het
* E sourcen ar binigen.
* Jesus. Me meus preparet eur Banquet,
* Ar preciussa zo er bed,
* Evit rêi d’am oll bugale,
* Va c’horf, va goad ha va ene.
* Ar Vugale. C’houi zo meurbet, ô va Jesus !
* En hon andret carantezus,
* Evit beza deomp preparet
* Hirio an deiz ur seurt banquet.
* Jesus. Pell bras so emaoun o repos
* Er Sacramant eus ho cortos ;
* Setu bremâ deut an termen
* Ma em c’haffot a dra certen.
* Ar Vug. Allas ! Siouas, ne gredomp quet
* Dont d’ho receo, Salver ar bed :
* Ne doump nemet corruption,
* Carguet a imperfection.
* Jesus. Mar emoc’h e pec’het marvel,
* Ne zeut quet d’am Banquet santel
* Hep caout quenta remission
* Dre voyen ar Gonfession.
* Ar Vug. Ni hon eus, gant ur guir regret,
* Hon oll pec’hejou côvesset,
* Hac anezo bet pinijen,
* Induljanç, pardon, absolven.
* Jesus. Deut prest eta, deut d’ar Banquet
* Am eus evidoc’h preparet :
* M’ho ped, na zaleit quet re hir
* Da satisfia d’am dezir.
* Ar Vug. Biscoas ni n’hor boa meritet
* Beza ganeoc’h consideret,
* Evit dont bremâ d’hor guervel
* Da vont oll d’ho Panquet Santel.
* Jesus. C’houi, bugaligou, a glasqàn,
* Deoc’h-hu ez-oun necesserràn :
* Biscoas c’hui n’oc’h eus recevet
* Ar pez am eus deoc’h preparet.
* Ar Vug. Siouas, siouas, petra rimp-ni ?
* Ne doump quet dign eus ho couvi ;
* Mæs pa fell deoc’h, Salver ar bed,
* Ni ho recevo gant respet.
* Jesus. Abars dont da gommunia,
* Goulennit pardoun da guenta
* Ouc’h quement oc’h eus offancet,
* Ho Tad, ho Mam ; na vanquit quet.
* Ar Vug. Ouzoc’h, Jesus, e c’houlennomp
* Ar guir pardon a zeziromp
* Eus a guement hon eus clêvet,
* Grêt, ha sounget, pe lavaret.
* Jesus. Dre’r garantez am eus ouzoc’h,
* Ne refusìn quet ac’hanoc’h :
* Grit un Act a Gontrition
* Bremâ eus a greis ho calon.
* Ar Vug. A greis hor c’halon ni hon eus
* Ur guir glac’har hac ur guir gueus
* D’ho peza, siouas, offancet,
* Biscoas, hor Zalver beniguet.
* Jesus. Pa oc’h eus quement a regret
* D’am beza biscoas offancet,
* Me bardon deoc’h, Bugaligou,
* Me bardon deoc’h oc’h offançou.
* Ar Vug. Ni bardon ivez en effet
* D’ar re o deus hon offancet,
* Hac a c’houlen ivez pardon
* Ouz tad ha mam a vir galon.
* Jesus. Clêvit oll, tadou ha mamou,
* Selaouit ho pugaligou
* Prosternet amâ dirazoc’h
* O c’houlen pardon digueneoc’h.
* Ar Vug. Pardon, va mam, pardon, va zad,
* Ni a so bugale ingrat ;
* Elec’h ober ho plijadur,
* Ni so bet, siouas, dinatur.
* Jesus. Ho pugale so glac’haret
* D’ho peza, siouas, offancet ;
* Grit ur sell a druez outo,
* Ha roït bremâ pardoun dezo.
* Ar Vug. Ni ho suppli, va mam, va zad,
* Hon recevit en ho craç vad :
* Ni bromet deoc’h a dra certen
* Ho carimp guell hivisiquen.
* Jesus. Pardonit, tadou ha mamou ;
* Pardonit ho pugaligou ;
* Me o deus muya offancet,
* Hac am eus dezo pardounet.
* Ar Vug. Ne refusit qet ac’hanomp  ;
* Jesus er goulen evidomp :
* Abars mont d’ar gommunion,
* Roït deomp o benediction.
* Jesus. Amâ ne deu na mam na tad
* Hac a gare refus ho goad ;
* Gant eur joa vras en ho c’halon
* E roint ho benediction.
* Ar Vug. Ni zo ivez ravisset bras,
* P’on eus gallet antren e graç,
* Hac a c’houlen bremâ ive
* Pardoun an eil ouz eguile.
* Jesus. Nep so deut d’en em offansi
* A zo ret dezo pardoni,
* Hac ober satisfaction
* An eil d’eguile a vir galon.
* Ar Vug. Mar hon eus-ni desobliget,
* An eil eguile guech ebet,
* A vir galon e pardonomp
* An eil d’eguile ac’hanomp.
* Jesus. Ha bremâ p’oc’h eus goulennet
* Ar remission d’ho pec’het,
* Hac ouzìn-me memes pardon,
* Tostait ous ar gommunion.
* Ar Vug. Allas ! siouas, ne domp qet dign
* E tisquennac’h en hor peultrin :
* Dre ho comz hepquen, va Doue,
* E rentfot salo hon ene.
* Jesus. Bugale, en em breparet,
* Ho piledou caër elumet,
* Ma quemerìn possession
* Bremâ souden en ho calon.
* Ar Vug. Ni ho recevo, va Zalver,
* Pa gourc’hemennet deomp ober ;
* Ni ho lojo en hor c’halon
* Dre voyen ar gommunion.
* Jesus. Aboue m’e crouet ar bed-mâ,
* Edon o c’hortos quement-mâ,
* Hac oun disquennet eus an êe
* Evit repos en hoc’h ene.
* Ar Vug. Piou a ouffe, hep e garet,
* Clêvet Jesus o lavaret
* Ez eo disquennet eus e dron
* Evit repos en hor c’halon.
* Jesus. Va bugale, dre ho caret,
* Me am eus bet instituet
* Ar Sacramant eus an Auter,
* D’en em rei deoc’h e peb amzer.
* Ar Vug. Beza e zoc’h e guirionez
* Ur guir Tad leun a garantez,
* Pa zoc’h deomp em roet
* Er Sacramant-se da voued.
* Jesus. Me zo deoc’h un tad debonêr,
* O chom bepret en ho qever,
* Hac o laquat va flijadur
* O chom er bed-mâ d’ho mezur.
* Ar Vug. Fournissit, dre ho madelez,
* Hon oll ezomou deomp bemdez.
* Ha grit ma c’hallimp ho caret
* Gant an Ælez en eürusdet.
* Jesus. Observit va Gourc’hemennou,
* Ar Goueliou bers hac ar Suliou,
* Ha m’ho craï eurus da james
* Er barados gant an Ælez.
* Ar Vug. Evit gallout fidel miret
* Ho Courc’hemennou het-a-het,
* Accordit deomp ar vertuziou
* Evit trec’hi an oll viçou.
* Jesus. C’houi, Bugaligou, so santet,
* Hac eus a graçou ramplisset,
* Templou ouc’h d’ar Speret-Santel,
* Bugale d’an Tad Eternel.
* Ar Vug. O va Jesus, dre ho comzou
* Ravisset bras eo hor c’halonou,
* Pa livirit deomp oc’h unan
* Ez omp templou dar Speret-Glan.
* Me oc’h ador, va Jesus, eus a greis va c’halon,
* Va dezir eo ho receo dre ar Gommunion ;
* Quemerit eus va ene hirio possession,
* Enni eus ho carantes etablisset an trôn.
* Va desir eo, va Zalver, d’ho receo en effet ;
* Hoguen ur c’hraç quer caër nemeus qet meritet.
* C’hui a so leun a justiç hac a bep santelez,
* Ha me ne doun bet, sioas, nemet ur pec’her quez !
* Dre lies a bec’hejou va ene zo blesset,
* Hoguen c’hui so medecin, rentet dezi yec’het ;
* Hastit prompt, me ho suppli, antreit em c’halon :
* Va sicourit da drec’hi pep goal dentation.
* O preciussa banqet evidomp preparet !
* Ar c’horf sacr eus va Jesus hac e voad beniguet
* E zàn da receo bremàn er Sacramant santel,
* Evel un erres certen eus e c’hloar eternel.
* Piou eo an den a ouffe miret c’hoas e zaëlou ;
* O sonjal er vadelez a Jesus va Autrou !
* O velet e drugarez, e garantez tener,
* Evidomp-ni, pec’heurien, bugale a goler.
* Ne zisfiomp quet eta a vadelez Doue,
* Anavezomp es omp coupabl, ha chenchomp a vuez ;
* Chasseomp hor pec’hejou, hac hon ingrateri,
* Rac leun a druez ouzimp prest eo d’hor pardouni.
* Gant feiz ha gant confianç, hon eneou goalc’het,
* Humblamant gant carantez tostaomp d’ar banquet :
* Deomp, invitet omp-ni gant hor Zalver Jesus
* Da receo e gorf sacr hac e voad precius.
* Deut oll, deut bugale, deut d’ar banqet precius,
* Galvet oc’h gant Doue da dibri ous taol Jesus ;
* E vab, barados an ene
* E possedìn Doue.
* Mar dezirit madou amâ emàn an tenzor
* Pehini ho rento pinvicoc’h eguet ar mor :
* Jesus, perc’hen an oll vadou,
* Ha mestr an oll c’hraçou.
* An aour hac an arc’hant ne dint nemet paourente
* En qichen an tenzor a offr deomp Mab Doue :
* Jesus a offr e oll vad
* Evit hor pinvicat.
* E gorf, goad hac ene a gomposo ar banqet,
* Gant e zivinite ebars en hosti cuzet :
* Jesus, guir c’houarner an evou,
* Guir joa hor c’halonou.
* M’er guel var an Auter dêved gant e garante,
* O c’hortos ar pec’her evit toma e ene :
* Jesus a zezir ar galon.
* Evit beza e dron.
* Pet guech n’en deàn qet outrajet en Ilisou ?
* Ha c’hoas na c’hoantit qet quitat an tabernaclou :
* Jesus a verit hor c’halon
* Hep reservation.
* Ne qet bet contantet da vervel var ar C’halvar,
* C’hoas en eus deurvezet chom ganemp var an douar ;
* Jesus evit souten bep de
* Hon c’horf hac hon ene.
* O Tad a garantez hac a vadelez parfet,
* Evit ho pugale c’houi zo en em brodiguet :
* Jesus en em ro e-unan
* Da remed ous hor poan.
* Oll sent eus a ênvou, prestit dìn ho carantez,
* Roit dìn ho calonou evit caret va Doue :
* Jesus, c’houi vo va c’harantez
* Hac en nos hac en dez.
* Languissa’ràn gant c’hoant da dibri gant an æle,
* Ar mœus qen excelant preparet gant Mab Doue :
* Jesus, contantit va c’halon
* Dre ar gommunion.
* Allas ! ô pa sonjàn penos emeus offancet
* Ar mignon ar guella hac ar fidella pried :
* Jesus, gant glac’har em c’halon
* E c’houlennàn pardon.
* Nan, ne veritàn qet, m’en anzav gant guirione,
* Goude beza pec’het, dibri bara an æle ;
* Jesus, c’houi eo ar santelez,
* Ha me ar pec’her qèz.
* Action a c’hraç.
* O caera chenchamant dre an effet d’ar graç-se !
* Va c’halon a seblant chenchet ennon a neve :
* Jesus, oll joa an æle,
* Zo bremâ em ene.
* Na meus qen plijadur nemet o sonjal bremàn
* Penos ho crouadur zo ganêc’h ha c’hui gantàn :
* Jesus, a galon me ho ped,
* Chomit guenén bepret.
* Ne gomzit dìn pelloc’h eus ar bed nac e vadou ;
* Mil guech on contantoc’h vit perc’hen an tenzoriou :
* Jesus, dre oll e voar contant,
* El lec’h ma vec’h presant.
* Calon, memoar, speret, sonj, dezir ha bolonte,
* En em unanit oll da adori Mab Doue :
* Jesus, guir Doue ha guir den,
* A garìn da viqen.
* Sel ountàn, va ene, sel ountàn gant plijadur,
* Ha consider bep deiz e garantez dreist musur :
* Jesus, guenet ar barados
* Zo ganén deiz ha nos.
* Va buez so re vêr da drugarecat Doue ;
* Me ho ped, va Zalver, qement evit va ene :
* Jesus, trugarecait ho Tad
* Evit e galon vad.
* Guerc’hes, Sent hac Æles, prestit deomp oll ho moeziou ;
* N’em unanit ganeomp evit adori’n Autrou ;
* Jesus a verit an oll c’hloar
* En ên hac en douar.
* Soutenit va c’halon bremâ hac e pep instant,
* Roit dìn nerz Samson da drec’hi peb goal banchant :
* Jesus, me zo, siouas, fragil,
* Ha Satan zo subtil.
* Accordit dìn ar c’hraç, mar bezàn biqen tentet,
* Da vervel var ar plaç qent consanti d’ar pec’het :
* Jesus, va joa e vo mervel,
* Mar bezàn dêc’h fidel.
* Occasion dromplus ha c’houi goal gompagnunez,
* M’ho tilezo joaüs evit plijout d’ar furnez :
* Jesus, ar pec’het em c’halon
* A ve dêc’h ur poeson.
* Va mirit da james, va mirit ous ar pec’het,
* Rac va brassa anquen a ve mancout d’o caret :
* Jesus, guir vuez va ene,
* Reglen va bolonte.
* Enor, gloar, carantez en tabernaclou santel,
* Da Jesus Mab Doue, enor ha gloar eternel :
* Jesus, bezit dre oll meulet,
* Ha gant an oll caret.
* Goude beza communiet,
* E cavàn soulageamant,
* Oc’h en em velet unisset ;
* Gant Jesus er Sacramant ;
* Me en ador hac er c’hontempl,
* Me offr va c’halon dezàn,
* Evit ober e guir templ,
* Hac eur palæs anezàn.
* Meulet ra viot, va Zalver,
* Da veza instituet
* Ar Sacramant eus an Auter,
* Evit chom gueneomp bepret,
* Hac evit mezur hon ene,
* Gant ho corf ha gant ho coad ;
* Ra viot un eternite ;
* Meulet, adoret erfat.
* Roit, m’ho suppli, ho craçou
* D’ar re n’o c’hanaont quet,
* D’oc’h anaout en tabernaclou,
* Ma vezot ganto caret ;
* Evel un hermit er c’hoad,
* Beza e zoc’h eno cuzet,
* Hac evel un oan egarad,
* Gueneoc’h zoc’h ennàn lezet.
* O va Jesus, e guirione,
* Pa ezoc’h eur pastor mad,
* Eur pastor leun a garante,
* En andret ho tenved ingrat :
* Ni so bugale dinatur,
* C’hui un tad leun a druez,
* A laca e oll blijadur
* Da veza en hon toues.
* Dont a ret, Jesus da c’hervel
* Er Sacramant-se cuset
* Ar re en em guevont trevet
* Ha dindan ho beac’h scuiset.
* Deut oll, deut oll a levirit,
* Deut oll d’ar Gommunion,
* Ha diguenén e recevot,
* Peb guir gonsolation.
* Guir eo pa zon devotamant
* Deoc’h er Gommunion,
* Em bes cals a soulajamant
* E pep seurt affliction ;
* Aezet eo neuze d’am speret,
* Dre ma teu ho carantez
* D’am lacat ive d’ho caret,
* Ha da heul ho polontez.
* O Guerc’hes glorius Vari,
* Templ an Dreindet adorabl,
* Hor sicourit da adori
* Eur myster quen admirabl !
* Trugarecait ho Mab Jesus,
* Da veza en em incarnet
* Gant an desir carantezus,
* D’en em rei deomp da vouet.
* Obtenit deomp, Guerc’hes santel,
* Ar c’hraç da dostat ountàn
* Gant ur galon pur ha fidel,
* Dre ma vezimp er bed-màn,
* Evit dont d’e ziguemeret
* Alies ha dignamant,
* Ma zaïmp d’an ênvou d’e velet
* Gueneoc’h eternelamant.
* Ar Botret. Entrezomp-ni, Bugaligou,
* Canomp-ni oll meuleudiou
* Da Jesus-Christ, hor guir Autrou.
* Meulomp Doue.
* Meulomp Doue, meulomp Doue, meulomp Doue.
* Ar Merc’het. Ravisset bras eo hor c’halon
* O clêvet ar c’hleyer o son
* Evit ober Procession. Meulomp.
* Ar Botr. Abars ma flachimp eus hor plaç,
* Accordit deomp, Jesus, ar c’hraç
* Da renta deoc’h hon guir homach. Meulomp.
* Ar Merc’h. En eur ober hon Station,
* Publiomp gant devotion
* Ar joa hon eus en hor c’halon. Meulomp.
* Ar Botr. Eus a galon hac a c’hinou
* Glorifiomp oll an Autrou
* Eveus e oll madelezou. Meulomp.
* Ar Mer. Nep en deveus bet hor c’hrouet
* Hirio en deiz zo en effet
* En hor c’halonou disquennet. Meulomp.
* Ar Botr. Ravisset bras eo hon ene
* Dre bresanç an Divinite
* A Jesus-Christ, guir Vab Doue. Meulomp.
* Ar Mer. N’ouffemp quet birviquen miret,
* Na zeuemp a galon da garet
* Nep so tout deomp en em roet. Meulomp.
* Ar Botr. Ni zo brêmâ meurbet eürus,
* P’hon eus recevet, va Jesus,
* Ho corf hac ho coad precius. Meulomp.
* Ar Mer. Ni a gred ferm, ô va Doue !
* E ma ennomp ho Majeste,
* Ho corf, ho coad hac hoc’h ene. Meulomp.
* Ar Botr. O va Jesus ! ni ho suppli,
* Na zeuit quet d’hon abandoni :
* Chomit bepret d’hor c’hundui. Meulomp.
* Ar Mer. P’hon eus hyrio ho recevet
* Na bermetit hor be nepret
* Nep seurt attach evit ar bed. Meulomp.
* Ar Botr. C’hui, va Jesus, eo a garomp,
* Ennoc’h hepquen ec’h esperomp,
* Ha netra quen ne zeziromp. Meulomp.
* Ar Mer. Na bermetit eta pelloc’h
* E vemp separet diouzoc’h,
* Rac hon oll fizianç zo ennoc’h. Meulomp.
* Ar Botr. Offr a reomp deoc’h, Salver ar bed,
* Hor c’horf, hor c’halon, hor speret,
* Evit ho servicha bepret. Meulomp.
* Ar Mer. E pep leac’h, e peb amzer,
* Gant ho craç pelloc’h, va Zalver,
* Ni vezo fidel d’hon dever. Meulomp.
* Ar Botr. Renonç a reomp d’an drouc-speret,
* D’ar c’hic revoltet ha d’ar bed,
* Ha dreist peb tra da bep pec’het. Meulomp.
* Ar Mer. Plijet gueneoc’h hon asista,
* Ma talc’himp mad d’hor promessa
* Queit ha ma vezimp er bed-mâ. Meulomp.
* Ar Botr. Rac-se, va Jesus, ni c’houlen
* Na roit quen desir deomp biquen
* Nemet da heulia ho lezen. Meulomp.
* Ar Mer. Pa zomp ac’hanoc’h ramplisset,
* Na bermetit e vemp nepret
* A gorf nac a ene souillet. Meulomp.
* Ar Botr. Ni ho ped, dre ho madelez,
* Accordit deomp hed hor buez
* Feiz, Esperanç ha Carantez. Meulomp.
* Ar Mer. Grit ma vezo hor c’halonou
* Purifiet dious ar viçou,
* Hac ambomet a vertuziou. Meulomp.
* Ar Botr. O Tad Eternel, hor C’hrouer !
* Pa ma ennomp hon Redempteur ,
* Grit ma er meulimp gant ferveur. Meulomp.
* Ar Mer. O Guerc’hes glorius Vari !
* Truearecaït, ni no suppli,
* Ho Mab Jesus evidomp-ni. Meulomp.
* Ar Botr. Hor Paëron, hon Eal-Gardien,
* Meulit evidomp da viquen
* Jesus, hon Autrou souveren. Meulomp.
* Ar Mer. En em adressomp-ni ivez
* D’an oll Zent ha d’an oll Ælez,
* Evit cana oll assambles : Meulomp.
* Ar Botr. Ra viot, va Jesus, meulet
* Gant quement den zo var ar bed,
* Ha ra vezo partout canet : Meulomp.
* Ar Mer. Grit ma teuimp da bratica
* Quement zo requis er bed-mâ
* Evit bepret gallout cana : Meulomp.
* Ar Botr. Autrou Sant, hor guir patron,
* Accordit ho protection
* Da re ho ped a vir galon. Meulomp.
* Tout assambles. Grit ma finisso hor buez,
* O vervel en ho carantez,
* Ma zaimp oll d’ho rouantelez. Meulomp.
* Guerc’hes Vari, Rouanez an ênvou,
* Mam d’hon Zalver ha Mam d’an oll gristenien,
* Plijet guenêc’h chelaou ar pedennou
* Pera ra d’êc’h, (bis) bremâ ho servicherien. (bis)
* Obtenit demp, ô Mam a garantez,
* Graç da garet eveldoc’h Doue bepret,
* De servicha fidel hed hon buez,
* Ha d’observi (bis) ar pez en deus commandet. (bis)
* O Mam dener, ô Mam drugarezus,
* On preservet deus a bep pec’het marvel,
* A varv subit hac a varv hirvoudus ;
* En ho tivrec’h, (bis) eo e teziràn mervel. (bis)
* O Guerc’hes pur, ô Guerc’hes an humpla,
* Disqet demp-ni imita ho vertuziou,
* Beza pur, chast, humpl hac oboissa,
* Evit cavet, (bis) lod er gloar goude’r maro. (bis)
* Me a laqa va fizianç,
* Guerc’hes, en ho sicour,
* Accordit hoc’h asistanç
* Enep an adversour.
* Pa sqoy va heur diveza,
* Me bed ho madelez
* Da obteni dìn beza
* Placet gant an Ælez. Amen.
* Disquennit ennomp, Speret-Glân, (bis.) Tommit hor c’halonou dre’n douçder, dre’n douçder eus ho tân. (bis.) Hebtoc’h eus ar bed an oll brudanç
* Ne ell nemet en em drompla ;
* Dissipit hiryo hon ignoranç, (bis.) Speret a oll gouiegues, deut d’hor sclêrigenna. Disq.
* An ifern, vit disclêrya demp ar brezel,
* En em unvan gant ar bed-ma tromplus ;
* Hor sicourit, ni ho ped, Speret-Santel,
* Dreizoc’h (bis.) nìn vo victorius. Disq.
* Digorit demp eus ho furnez an tenzor ;
* N’eus nemeti a gundu d’ar bonheur :
* Ganti ar yaouanqis zo leun a henor,
* Ar gozni pell a valheur. Disq.
Ova Jesus ! chetu deut an amzer
Da bardoni guir glac’har ar pec’her ;
N’offansìn mui ho Majesté,
Nac ho touçder infinit,
$\left.{\begin{matrix}\\\\\end{matrix}}\right\$
bis.
O va Doue !
Ur Bêleg : Parce, Domine, parce populo tuo :
Ar Bobl : Ne in æternum irascaris nobis.
P’ê coustet dêc’h ar pec’her qer bras poan,
Na bec’ho mui ; deut d’ober graç dezàn ;
Graç, graç, Jesus, ur veach c’hoas, Dre an triomph admirabl
$\left.{\begin{matrix}\\\\\end{matrix}}\right\$
bis.
Demeus no Croas. Parce.
O va Jesus! stouet omp d’an daoulin,
Da implori ho madelez divin ;
Ma vezo pardonet erfat Ha guelc’het hon oll grimou
$\left.{\begin{matrix}\\\\\end{matrix}}\right\$
bis.
Dre hoc’h oll goad. Parce. :
* Digueri ra dôr santel an tabernacl ;
* Var an auter me vel Roue an êe.
* Christen eürus ! an templ-mâ so ur senacl,
* Ar Speret-Glàn en dêv dre garante. (bis.)
* Salver divin me dànva en ho qichen
* Ar joa santel demeus ho carante ;
* O va Jesus ! c’hui offr dìn ho curunen,
* Ha na glasqit nemet va c’halon-me. (bis.)
* M’en em ro dêc’h, nemet d’am sempladurez :
* Scuillit varnòn ho penediction ;
* Va sicourit ; dre ho teneridiguez
* Rentit padus ar gaëra union. (bis.)
* ORoue an êe,
* C’hui hon rent eürus bemde ;
* Chelaouit hor peden ;
* C’houi chomo ganemp da virviquen.
* Carantez ardant,
* Amàn presant,
* C’houi n’em immol evidomp bep momant ;
* Ha d’an den marvel
* C’houi offr eur bevanç a zo eternel. O Roue.
* Dre anaoudeguez
* Ho pugalez
* A offr gracoü, Jesus, d’ho madelez :
* O c’halon contant,
* Dêc’h-u a vezo eternelamant. O Roue.
* A voueziou digor,
* Canomp enor
* Da Jesus a zo hor guir Redemptor.
* Canomp da james
* Mil meuleudi evit e vadelez. O Roue.
* Er Myster-mâ, va Doue,
* E pini n’ho quelàn,
* Ho calloud, ho Majeste
* Humblamant a veulàn.
* C’houi ra va oll eürusdet,
* Ebars en Hosti cuzet,
* Dign da veza caret, caret.
* Er barados dudius, (bis.) E vimp un deiz eürus, (bis.) Eurus, eürus.
* Plijet gant ho carantez
* Hyrio, e peb amzer,
* Accordi deomp furnez,
* Ha peoc’h, ha douçder. C’houi, etc.
* Ah ! grit compren d’am c’halon
* Ar priz eus ho craçou,
* Hac ho penediction
* Roit d’am oll œuvrou. C’houi, etc.
* Ra blijo d’ho madelez
* Selaou va fedennou ;
* Canont ganén an Ælez
* Hoc’h oll mad-oberou. C’houi, etc.
* Var an Auter, ah ! petra a velàn-me ?
* Jesus, va Mestr, Jesus, va Doue ;
* Var an Auter, victim immolet,
* C’houi a effaç va fec’het
* Var an Auter.
* A vir galon er Myster bras ê cuzet,
* Me oc’h ador ha me ho respet,
* A vir galon, madelez parfet ;
* Grit dìn bepret ho caret
* A vir galon.
* D’ho pugale, Jesus, Salver adorabl,
* Pliget ganêc’h accordi eur mennat
* D’ho pugale, gant affection ;
* Roit ho penediction
* D’ho pugale.
* goude ar venediction.
* Evidomp oll, Sent hac Ælez evurus,
* Trugarequet ha meulit Jesus
* Evidomp oll ; dre oc’h oll moueziou
* Trugarequet hon Autrou
* Evidomp oll.
* Adoromp oll Jesus-Christ er Sacramant,
* Ha gant guir feiz credomp oll e mâ presant :
* Ma vo hor c’halonou qercoulz ac hor moueziou
* Unisset assamblez da veuli hon Autrou,
* Da veuli hon Autrou.
* Vit hor mezur ha rei ar vuez deomp-ni,
* O va Jesus ! ez oc’h ebars en Hosti :
* Carguit hor c’halonou a gonsolation,
* O rei bremâ deomp oll ho penediction,
* Ho penediction.
* goude ar venediction.
* Æe, testou eus ur c’hraç qer precius,
* Hon sicourit da drugarecat Jesus ;
* Rentit evidomp oll henor d’e Vajeste,
* Epad an oll amzer hac en eternite,
* Hac en eternite.
* Christenien, pobl evrus, bugale da Jesus,
* Deut, adorit ho Tad carantezus ;
* En eo hon Roue ha Roue an Ælez :
* Adoromp-én a galon, (bis.) Adoromp-èn gant guir devotion.
* Jesus a zo presant er Sacramant Santel,
* Jesus a zo Mab d’an Tad Eternel ;
* Jesus, Mab Mari, ni a deu d’oc’h adori :
* Ni hoc’h ador a galon, (bis.) Ni oc’h ador gant guir devotion.
* O pebez carantez oc’h eus, Salver ar bed,
* Da chom ganeomp en hosti consacret,
* Evit dont bemde da vezur hon ene !
* Ni oc’h ador a galon, (bis.) Ni oc’h ador gant guir devotion.
* Prosternet d’an douar, Dirac ho Majeste,
* Ni oc’h ador Jesus, guir vab Doue :
* Roit deomp, ni ho ped, ho penediction,
* Ni oc’h ador a galon, (bis.) Ni oc’h ador gant guir devotion.
* goude ar venediction.
* Ælez demeus an ên, oll sperejou evrus,
* Canomp ni oll melodi da Jesus :
* Gloria in excelsis Deo :
* Meulomp Doue assambles, (bis.) Meulomp Doue bremàn ha da james.
* Cridi a ràn
* Quement a ordren din an Ilis,
* Cridi a ràn ;
* Rac ar virionez he-unan,
* Un Doue guirion a revel dizi,
* Quement a ordren dìn da gridi,
* Cridi a ràn.
* Act a Esperanç.
* Me a esper,
* Va Doue, ho craç, hoc’h eürusdet,
* Me a esper,
* Rac ne deot qet enep ho quer ;
* Pa oc’h eus hi bet dìn prometet,
* Pa zint gant Jesus dìn meritet,
* Me a esper.
* Act a Garantez.
* Ah ! me ho car
* Dreist qement so tout, ô va Doue !
* Ah ! me ho car,
* Dre ma zouc’h mad ha leun a c’hloar ;
* Caret a ràn va nessa ive
* Abalamour deoc’h, ô va Doue !
* Ah ! me ho car.
| Jesu, audi nos, Jesu, exaudi nos. Pater de cœlis Deus, Miserere nobis. Fili Redemptor mundi Deus, Spiritus Sancte Deus, Sancta Trinitas unus Deus, Jesu Fili Dei vivi, Jesu splendor patris, Jesu candor lucis æternæ, Jesu Rex gloriæ, Jesu sol justitiæ, Jesu amabilis, Jesu admirabilis, Jesu Deus fortis ; Jesu Pater futuri sæculi, Jesu magni Consili Angele, Jesu potentissime, Jesu patientissime, Jesu obedientissime, Jesu mitis et humilis corde, Jesu amator castitatis, Jesu amator noster, Jesu Deus pacis, Jesu auctor vitæ, Jesu exemplar virtutum, Jesu zelator animarum, Jesu Deus noster, Jesu refugium nostrum, Jesu pater pauperum, Jesu thesaurus fidelium, Jesu bone Pastor, Jesu lux vera, Jesu sapientia æterna, Jesu bonitas infinita, Jesu via et vita nostra, | Miserere nobis. |
| | Miserere nobis. |
| Jesu gaudium Angelorum, Jesu Magister Apostolorum, Jesu Doctor Evangelistarum, Jesu fortitudo Martyrum, Jesu lumen Confessorum, Jesu puritas Virginum, Jesu corona Sanctorum omnium, Propitius esto, parce nobis, Jesu. Propitius esto, exaudi nos, Jesu, Ab omni malo, libera nos, Jesu. Ab omni peccato, Ab irâ tuâ, Ab insidiis diaboli, A spiritu fornicationis, A morte perpetuâ , A neglectu inspirationum tuarum, Per Mysterium sancte incarnationis tuæ, Per Nativitatem tuam, Per infantiam tuam, Per Divinissimam vitam tuam, Per Labores tuos, Per Agoniam et Passionem tuam, Per Crucem et derelictionem tuam, Per Mortem et Sepulturam tuam, Per Resurrectionem tuam, Per Ascensionem tuam, Per gaudia tua, Per gloriam tuam, | Libera nos, Jesu. |